
Shalot 7 


| Wecadfshalotukhw 


Xabre xil, rédéqhdi likwedi dabernikhw gén. En labeledir légéddi dabernedir 
mesunedi ebedi gén yéstakhw gém shalotukhw, én nidaletli hémbakhw er’ éfidi 
xabreedi teeknolejirukhwéd jabitga dembi jabra sedderdo cheggemdakhw gén. 
Xabre akha éka erdollu wejjebakhw nay gén. 


Néki yéne’éddina cawlemil téwro interneetukhw seqqeer xabreerukhwéd 
laqishotli lewwetsérollu hémbéra wekétli dengwersénna, beledir légéddi 
daberneditél eseererniléd canqefakhw chegemdi neghasetdi gén. 


Yénebélina kéntutdi shalotdi sireekhwédkha én xalegat latinuwéd mehersewdi 
mehersénil hémbewditél tefiséreeri shalot yéreri mejellet nérdellemna 
labésheratdi bédhodi gén. Bélina nebebdéni éndébilkhér kida béréfdi kwesa 
beherdi gén. En téker mekhela er’éfidi xabreedi likwésnil kaya génditgi énna 
nékir nebebdenti shalot lakhwék nixassersénisena emerir meeresentédi séttat 
dellemdentédi akhdéno xasoseydakhwdi def’et éwakhwdi merab beher gén. 
Mehersakhw férisro ni’er’éfidi kéniditéléd ertwsi lebbekisro med mékhwrakhw 
gén. Nebebsakhw kétubli ékhirira kénit kaséséfinedi benséfinedi, fédi-gwédi 
yéstéfina naték rebxédakhw weqhey gén. Humetukhw hémba xalet (awayén) 
yéne’éka-maxberukhwli, Polotikil, sheeqhanli beledit lemlemisna, kwaneyna, 
geebanedi nérxéshémsi gechcherneditél ésta techagemnil gerda shalotukhw selfél 
deemitekw. Shalota dimer lemellemdi wegheyditél erersakhw téker teqwqwa éka- 
maxberukhw gén. 


Labeledir emerir sadedi kiseridi nérshalot yewli checansakhw med gén. 
Yéne’beleditél xabenéd élébérsakhw tarikh sewretukhw, geebanedi sergeldi 
lagémléd eri gémli meerestu karéréfiu ferakhw akhnedin énna nékir yéne’enén, 
ékéldi gendi xéréyetidi tikhwaditél kaséséfiew énjefiir shalot célletitu gén. Nékir 
shalotkhér nadalet wefiqerakhw medsi sergeléd kaséséfine meeresisdéno tarikhéd 
weiigersenti gén. 


Nisena akhnedin génkha beledukhw maxber shalotdi kéntutakhwdi énna béréf 
nis edo mejellet shalot yakhw dellemdéned shalotsi gwédgwédna, wechchemnedi 
xasoseydéneditél nigerdesék ésiro ni’eetenna. Shalot nérselfa xattemsénil 
xabre méhrodi feyyegdéneditél tefiseew natnatur télém xayyebro hémbeti. 
Néddembisikhér énna séfet nis teka derbéd teleleydéto, weri yékhe kwesedi 
léwtedi jerebdewélla hémbekw yéstew wanen nebebdentékhér énte’re’ey éwténo 
én weghey nadéka werena gén. 


Shalot 

Beledukhw maxber shalotdi 
Kkéentutdirékhwéed néeshaa 


Seléf wadik selfa xéttam mejellet 
shalotti dellemdénil ge’ésiseténna yekweén. 
Teleydokha Erétéryi beledukhw maxber 
shalotdi kéntutdirukhw én 7r ékbo 1994téléd 
tersére nidehey akhro ererséreri mejellet 
shalotti, siréstéfieew beledu gabéd dellemdéro 
ésu. diweekhw chéfrégéd néki akhrasik, 
Tégrinya, Careb, Tégre, Cafardi Sahodisi 
xattemisulla diwikhw. Ennaxan néki kwedo, 
yéne’kabentédi dellemdentédir chéfrégéd 
Bélina gabéd dax yéto teryéro wantreewéd 
wadik ferxédeténna yekwén. 


Shalot beledqwér nabeleditéléd siréstéfine 
wekétli én éyyamsi shékhrisakhw, taqhakhwdi 
xabbendakhwdi tarikhukhw wegheyli 
keddemew  gén. Ter — erbiyatatakhwdi 
enkwerefiéntatakhwditél érgew shalot én 
érgakhwéllom leth yakhw_poletikikhwdi 
méhrorukhwdir gérés sebbetéd 
kemkemségakhw wechchemséned, jébenti 
xilél cado nacanqweritnes qwalisnukhw. 
Teleydéno dengoba weltérenéntatdi 
lefettérenéntatditél xayyebségakhwéd de’em 
maxber sédéd kemkemséno, nawajéb ésunu 
diwni dembi, enkwérefiéntatel Kayrotél 
(Mésérli) érgew  keéntut — essesnakhw, 
teleydokha én Ameerikedi Ewropadir sédéd 
essestew maxabér kéntutewéd téker asas érget 
hedegsakhwéllu niléd nil kidakhw maxber 
essesned wélqédéno teryénukhw. 

Selfa dibba wechem Kewa Bésot Xérréyet 
Erétéryikhwdukhw (KBXE) 1977r dembi, én 
nagefgeféd essesto érgew maxabér (Ewropedi 
Ameerikedi nisenakhér nebeka bérkésfil) 


wafeqhnikhw céglo mehedned, 1978tél 
Kewa Bésot Xérréyet Erétéryikhw (KBXE) 
shami cafiqheyli (kabened) beled sédéd 
kemkemséned, Beledukhw Maxber Keéntut 
Erétéryikhw essesdéno geresnukhw. 


Enna énsin xarrerséro érgéreri tantarwa 
Kerenditél niselfukhw dibba éseekhw 
maxber, dekwew  emeetatli erbiyatatdi 
ehwkwerefniéntatditéléd ter yo, geriachgumkaru 
éntakhw gén. Nisenakhér essesténna awchum 
Erétéryikhw Lemellem Xérréyetukhwdi Kewa 
Bésot Xérréyet Erétéryikhwdir (jebhetdi 
shacbéyetdi) dembi beled koredi berreditél 
likwérsakhw daberniléd é¢khwarsakhw gén. 
Enna 1978tél kéntut Erétéryiw  sufiwéd 
essestakhw lemellemukhw maxber, 1987tél 
éseekhw dibbil nisufiwsi beledukhw maxber 
shalot yakhwli lewwetékhwéllu. 1989tél 
sewret Erétéryikhwéd dekwakhw _ niwék 
debbeltén yakhw awwaj sebbetéd beledu 
mexabér eriwsena nawék niwechem cherdi 
nimeerxatdi debbelténed (ketetned) nikédemsi 
naték dewsikhw. 

Xérréyet Erétéryikhw 1991li ekkedsosena 
maxber xadiséd gofseew achgum xérréyetudi 
thebeththeb yéro béréfyukhw. Nishut gebayéldi 
shalotdidi er’ésisu géjjodembi Xamleer erba 
1994tél 7r dibba ésned nisufiwsi Beledukhw 
Erétéryi Maxber Shalotdi Kéntutdirukhw 
yakhwli lewwetned wechchemsa_ derbéd 
ni’awghuysi teleleydukhw. 


Emmam maxberukhw 
Maxber 2006 Naghfatél éseekhw dibbil; 


Shalot 


nitékéd baqic shalota kwaneyna! Yakhw 
mekheli cafiqeyli wedxédo fédew émmamatléd 
én tékeru énna teleyew erersekwéllom. 


Nitarikhdi cawadidit er’akhwdi 
xashshemdakhwdi, ni’ewénénnaréd xébbun, 
fayix fehemmelekakhw falixshalotakwaneyna. 
Shalot beledir awqhuy poletikiw, sheeqanu, 
cawadirudi maxberuditél xébersidéno 
chéfrég yénna. Erétéryi kéntut akha sédli, 
méhrodi léwérdit énkelew, xiletudi néyetéd 
nebebdewdi, baxasewdi mehedewdi akhdéno 
derrekakhw theycat ésna. Shalot segerenew 
werenti kédemu nadékel kéb yakhw méyya 
daberdéned camarli, kwaneynil, nisenakhér 
edebdi kédmetditél célletitu lemellem yenti 
akhdéno derrekna. Shalot xasabdi weratdisi 
chebberenti akhgéni béréfsewdi  weratli 
érgésewdi akhdéno chéfrég yénna. Shalot 
chéggumandi dékéndi féditewéd chiwedit 
xashshemdenetér kabenetér ekkedsénna. 
Zobikhwdi éddényikhwdir selam metan 
kabéstéfina... nnt. 


Wecheménnar maxberli 


Maxber naték Eritéryiqwér _kéntutdi 
nacémér 14tléd 40 akhrasik erersew shalotdit 
xaqwqwefekw. Nawék énna_ maxberli 
wegheyew shalot naléd wefigersa wajébsi 
tememdeéned nanay ererenekw. 


Wechchemsénna maxberukhw 


Neékir weketli Erétéryi beledukhw 
maxber shalotdi kéntutdirukhw (EBMSK) 
6 dobatatdi doba Sawarukhwdi_ kolojatdi 
dobatat shégwew nadékditél weqheyekw 
énkukhw. Néddi wendisned maxber doba 
Cansebarukhweéd lefika 9 dobatat shégwewdi 
yéemmam dewelwelatu nadékditél nisenakhér 
méhror léfénti énna Dobiwli nixayyebsénes 
feyxédned weqheyekw énkukhw. Enna asas 
néd 17,750 (46.3%) usew  erersewéllom 
38,350 kéntutdi sheqhala meerirudi akhew 
wéchchuman kemkemekw. Neeléd én 
3402 wechem med erdet, kadérat, gendétdi 
xémmeretditél xayyebséned, nameswatsi 
chelewnedi é¢ka-maxbersi cawenneditél 
erersew gen. 


Estatéstikés Erétéryi beledukhw maxber 
shalotdi kéntutdiruKhw doba Canseberukhwsi 
qwalnen, béjjékh kéntutakhw 32,489 gén. Nin 
én cébabukhw béyjékhléd 84.7% wechem 
chersi kemkemekw. Nis akhnedin séttatat 
maxberu dobiléd méhror léféntel akhrasik 


hémbew menistéri méhrorudi kénsutdir 


x€bersénedi kabenedi shakhw gén. 


Erétéryi beledukhw maxber _ shalotdi 
kéntutdirukhw  shalotdi kéntutdi ¢éka- 
maxberdit chelewnil, awayén poletikikhw, 
sheeqhanukhwdi éka-maxberukhwdit 
berhédew seminarat, jerebdénna 
méhrorukhwdi xayyebsénukhwdit wedxédew 
séttatat, shalotukhw caqhémsi fetteshew 
wardo, akanat  tarikhudi camaruditél 
ge’éyénna, méyyikhw (gérésukhw) kénsénna 
cawadidi ésportidir awqhuy... nnt, siréstéfie 
wekeétli (goftanil) siréstéfiie derbéd sékwsekw. 
Enna séttaat neen nawék kwedo felaxet, 
xayyebsénedi débledit xiletisnil gerda beher 
shakw. Wéred maxberukhw émmam shalota 
felxén, xayyebsén, debbeltén akhewéd. 


Dengobil shalotdi kéntutdi nawék maxberu 
mekatébel énterned, namaxber sebbetéd 
fayixan wek’isendi er’éfidi erdéno geresenet 
xabberunsik, nidéka ewweysi kwedo 
maxberléd erersakhw bakhétsi nefcéstenti 
akhdéno caddemekwén. 


Enna kewakhw bésot cafiqhey 1978tél 
essestakhw maxber, nékikhér wechem kewa 
bésotukhw benisena, baqic shalota kwaneyna 
yakhw mekhela nikhwsi ¢mmeérni metan, 
ni’éstérateji fédo werenti nadékel keddemekw 
énkukhw. 

Eddényi Yémmamukhw léwti cagel 


Enna dalet nékirukhw 
éddényi guli gefli (Global 
south) hémba ékdi meerxatdir 
fehem kébyo,  cablelnedi 
mentelnedi kebte ékwlénnardi 


xéshémditél serretsakhw 
yémmam éddényikhw 
waniro thelebsellu wekét 


gén. Keenyikhw _péresident 
xadis Wilyam Ruto selthetli 
(medli) ni’énterni dembi 
niseléf wekét nibeleditéléd 
fe ékébsellu dibba Ameerika 
—  Afriqikhw érgukhw. 
Washingétentéléd niwenterni 
dembi éwakhw xabreetél “52 
beledatu. meerxat ékébséno 
ferno lapéresidentit na’arerni 
mésmésa fehemselelle. Akha 
meerxayéklameddetdi 
gefdi éwéstellu bakhétli 
xamddeer énderesi erikhw 
wéra gabiro geresakhwén? 
Neweya_ dibbil — se’elséto 
kaya akegen eri teqwqwa 
éngégakhw Afriqi meerxat 
xéshémsi temeddakhw werat 
gén. Afriqi qexatéd ererséfina 
jerebden én lannar wechem 
wekayélsi fesna aqhtéréd” 
niyénna én ékdi beledatdir 
nebekél daberu  énterekw 
waneekhw  xéshémukhwdi 
ékwlénnarukhwdir xaletsi 
eshsherakhw gén. 


Eri geféd kwedo péresidenti 
Isayyas énna dekow Génbotdi 
Seneedir erféfli Shaynedi 
Rusyedir meerxata cadumetéd 
én 2 yéne’éddényiw behelindi 
shénéstewdi beledateli 
nige’éyénedi, nid ésteekhw 
cagel kelebérnikhwdi 
Erétéryedi nérkewdisi 
kaya akhgi naték Afriqi- 
qwérsi xabbendakhw  gén. 
Péresidenti Isayyas nijélwanli 
dobiwdi éddényiwdi hémbew 
garatéd fayéxéd  jifiéstiro 
bakhét erukhw. En_hedef 
éndil Shaynedi Rusyedir 
cayun xabreerudi éseekhw 
qol wefiqeril yéne’éddényi 
megelley nigesh ewil 
ferekw waneet fehem 
éwukhw. Péresidenti Isayyas 
yéne’éddénya léwti cagelli 
erersérellu wekétli Rusyedi 
Shaynedi beledat behelin 
na’aknisena én léwtes ejjiwa 
megelly shakisnil nagerdesék 
ésidéno shénukhw. 


En diweekhw cagel 
éddényikhw aqhsekw waneet 
xabberew ashayérléd lakhw 
énshékh Yukreenukhw 
gén. Enna Yukreendi 
nérkewdit gedcédakhw 
énshékh, beledat kwari- 
lebu Rusyedi nérdabernedit 


gebebdénor metan 
énshékh qeshqeshakhwéd 
dembi énna dekwew 30 


emeetatli teleynakhw cagel 
(polisi) qebuchetli gemnet 
qwalisakhw meénda’é gén. 
Enna shirakhwléd__ eetenso 
dellém ésteekhwéllu 
thebeththeb 
nimekhela  Rusyet wekéet 
shirakhwdukhw _ énshékhli 
chemddéro nérsheeqan 
regeshtesena ésna gén. 


Beledat kwari-lebu Rusya én 
téker yénewarditenta gén yew 
dékwa akenen, Péresidenti 
Isayyas xabberesena de’em 
én téker natanténa Shayniléd 
gén.Wéred yéna éddényi 
sheeganli selfa deemes 
shakhto seddereti wantéreeri 
Shayna gén. Déngaxéd 
dékwa gabegneneéllu nadékel 
sheeqanu daberni_ werenli 
éddényi gqexatéd Shaynedi 
warditakhw élla. Néd 
sebbetéd kwari-lebu beledat 
(Ameerikedi nérmegheldi) 
Rusyet xayyemdénikhw 
namekheles cawtisno dembi 
nagesh Shayna — akhrasi 
welleysédéno gén nameghrix. 
Eesyikhw guli bexarli 
natnatur beladatli caskeréyetu 
mecaskerat serretineek 


Shalot 


bi 


Taywanti mésmésisena ésine 


énshékh  derbéd _ eseerar 
tarikhukhwsi dembira 
wansédéno ésenakhw 
éstérateeji nikhwersik 


sergeldo geresakhw akhla. 


1989r emeril lannarukhw 
federal Sovyeetukhw fetetax 
niyénidembi geriw kwari-lebu 
méhuran (séyyaset gérésu) 
én énshékh qeshqeshakhwéd 
wardo nasergeléd tememakhw 
tekeellom ketinikhw wegém 
ésinikhw. Ameeriki med 
erdet behelinléd Joseef neey 
yéstakhw “yéna éddeényil 
émberathorya Romikhwéd 
dembi labeledi cableldellu 
dalet nandékhwéssena élla” 
niyéna én careb naketines 
shékhrdakhw gén. Joseef 
“naték yéne’ éddénéyi 
sélel daberniwdi  xildit, 
sheeqanéd akhén teeknolojidi 
caskeréyetdisi néddembi 
Ameerikedi warditakhw éla” 
yo teltelukhw. 


Amecrikedi nértaleyétutdi 
énna gerikhwdik meghefukhw 
nebakhi nis éménno_ eri 
beledatukhw xaqukhw 


dabernedirebxéneditgebebno, 
wadéxéd gemechénnadi xildi 
nefécéstunu tékkalat qreenusi 
nacangqayli kéléwérno, naw 
jerebine kwedfiedi défiwanedi 
dekwsunu naxasabdi 
narébéxdisi kaya meqréxséreri 
lakeleeb canqhey yememeneri 
éddénya meheddéno habgab 
yunu diwinikhw. Akefér 
de’em  nebakhidi  weratél 
akewdi natnatu gén. Eddénya 
néréshur cagel meqréx 
shakhti. En nebakhi tereshro 
geri wekét  edla.Weratéd 
kwedo énna nékir eddényetél 


Ameerikikhw cablelna 
Romikhw émbérathoryisena 
shirakhw  wekeét  diwiro 
sadna géméshri  nebakhi 
kaya gén.Wéred nékir 
éddénya defa’éd eseererderi 
er’éfiér kew éqhwtutél kaya 


géndito kebterilla akhélla. 
Gerikhwdik edede’akhw 
léwtedi dabernedi’tél 


ererséreri éddénya gén. 


En letaqséti yénerilla Rusya 
nérmegelley thefxédro beledi 
beherirsena nérteleleydénes 
ébérto wekét shirakhw edeélla. 
En naw qabebneri Shayna 
afet gérés xil sheeqanukhw 
kwaneyti. Eriw —_ Héndi, 
Bérazil, Turki, Sécudyedi 
Irandirsena yew wegémli 
sefiegew beledatér séedawakhw 
akhga gug sedderno 
hémbenekw. Ameeriki 
gérésudi med-erdetdir sada 
“néd dembisi éddénya yéna 
mélék cafiqey gén” yakhw 
nebakhi —kurirtukhw. — En 
selféri yénnewarditenta 
yéneri Rusyet  jabitniléd 
gebebdéno me’ ékwet 
Neettorékhwéd derbéd 
ésineekhw shébbéwdéni 
werat énshékhukhw 
yénne’éddényeték chegemli 
wexaldakhw tanténa mehedo 
hémbekw. 


Enna yéstewéd geer akhew 
lalari Ameeriki garat berriwéd 


behelindi med-erdetdi 
énshékh qeshqeshakhwéd 
tememni dembi  Neettor 
me’ékwet caskeréyetékhwéd 
wanténedi legeddénnedi 
jerebdakhw akhla = yew 
érgénukhw. Sovyeet xékém 
meddetli nil dengobikhw 
Ameeriki ambasader 


érgakhw Jak Matélok ““Neetto 
edédéfro weththenegen énna 
nandi énshékh éntégid” yo 
érégukhw. 


Cébabéd nawék Ameeriki 


wethunatdi méshwitdi 
caskeréyetéd akhén sheeqanéd 
éddényesik cableldo 
xakkeméto — nebakhérdeew 
teresho kebtikhw. Eddényet 
dobatatdi dewelwelatdisi 


benénéfiine yénne’ma’ékotu 
wekayéléd yemmemnolla gén 
yakhw na’eetansi qwalnefiiér 
Afganistan, Ciraq, Libya, 
Sorya, Itéyobbéya, Somal, 
lifena Sodandi Yemenditél 
mehedno hémbenakhw 
dérégrégdi checatdit hedegna 
aqhtakhw hémbu gén. 


Shalot 


Ewil akhrasik? 


Ewil akhrasik gethan éntefer 


Caligédérma telettecasher? 


Yésto golitsu sefekw medet jaberil nékirsena 
akhgi. En énseeker wekétli caligédérdi 
telettecasherdi yé’ay gerikhwdék  shirakhw 
beled akho qwaléstu érgénedin gén. Kew nid 
éndered feru sefiegew akho akhro geresekw. 
En énseeker medetli caligédérdi telettecasherdi 
ge’éyakhw béra géndi ge’éyakhw _ gén ni 
akho qwaléstu sefakhw. Nékékha caligédérdi 
telettecasherdi nera net kebte kew abxur éndered 
karo béres tememdo casterli sankitekw énkukhw. 


Eka-maxberli kelebérsega werat — weri 
kelebérsegakhw edeb werékha kwedo jerebdega 
awayén qwalésten geri derféféd én nisabléd fe 
hémbakhwa éka cadél wenteresena én eriwkha 
niléd mehersénil kabew gerikhwdék cajjebdew 
awayeéndi derféfédi sefiekw. Hémbu énna selfél 


hedegséro hémbéreri golyersena. Enna golya 
nini leefia nakoléd dédro ferew éngaqsi derbél 
qwalakhw ékakhwra dember kwara én éngaq 
qilséno derbéléd wenterno lari habigewéssena 
nashan canqeyél mecabewsi fayéxél fédna 
metan, eriws¢kha lebbekisna aku goliteri golya 
gén. Enna golya nini nékir wekétlékhér golitew 
erersen ‘Ewil akhrasik shalot éntefer...... 
yéstéro déméstétéd. Wéra akhro émma neki 
golyedi kelemburedi élla. 


? 


Weket jaberil akhén néki kwékewdi 
kwébeledditéléd shirnedi dédnedi én baro 


ferakhwédakhénéndenbirakebtakhwédtamitega 
werat aku néki akhrasik natnatur mesemméséd 
kebtiro/dewyéro geresgakhw __ gerikhwdék 
mererakhwdi énthersakhwdi ni’akniséfi jibakhw 
géergi shiba qwalnakhwdi wasnakhwdi chegem 
ni’akna gén. Nan-nansukkha kwedo kew 
béjékhéd sireekhwédkha shalot béres nabarnedi 

én derbél nad gofyew achgumdit atwayendéren 
aghtérasik bekhakhdakhwdi gweheydakhwdi 
akho erersekw. Témyéro fer kaya aken wéra 
jibréd. Kwét mehegli akhrasik merxakhwéd 
kweéetheréq kefeldo qwaldu wasru kéraw dérar 
akna jardi béredi éntherakhw niwasa énkelsega 
weratsi cawednarma yénénlu ¢mma éshena? 
Adam énsussena seladisi késtakhwellu wéreteka 
wekétli hémbénakhwén? Addam _ seladisi 
nikésténa kaya akhgi ladladonték nigwedugw 
érakw bense gweddeysakhwellu wekétkhér 
wasncékhwén weri gofyonna hémbekw. 


Enna weratat neen gergishiba 
yéne’énqwéwakha wasew yénecéléla qwalew 
weratat gén. Need daglékha Saharadi bexardi 
kwedo nagerdesék edekw. Naleba akan 
er’émbéste nadehey dédo hémbewér éghwtu 
akhla. Nat ékhwarewkha mesakin lagefédkha 
chembéwed lagefédkha sehrosi najér xawyo 
qwenokha nebra_ défiwenni — genjénokha 
jémukhw. Shenurunukha qwanekw énqwarew 
tekunukha sérenekw. Qwénakhwa_ xébrli 
ferna gwéshékhwéllom jé’énakhwa séqwana 
ter’édna. Nédséfi jibakhw wera hémbakhwén 
tok éddénayli? 

Kwebeledléd shishédew achgum natnaturu 
akhro geresew dékwa aken nicébabéd én 
kwébeledléd shirto qessebakhwéka chegemsi 
éméndék énkekwmellu? En énti nil akhrasik 
sankitrakhw beledkha én énti xassebresena gesh 
faréxédma kelebrakhwénka? Nil ge’éyérosena 
nidembi chegem éllema? En énti qébled 
qwaldu érgéra shékhardi én énti wasru érgéra 
dégémdékha émménéd én akanli ge’éyérosena 
sédawakhwéd erersakhwma akhra? Enna kasro 
qéblisrakhw modayél warditro cawtitto ewéskot 
gérés kémita? Kweécher kidéfisireqebeebéd ferdo 
kebto gerestakhwma akho? Enkelsédenakhér 
shalot; yéne’enén ‘émmana ‘nigwedégwdi 
kwediieekhw niko béra debtela’ yunu sefienekw. 

Nidaglékhér én xaleyenti Fathna Ibrahimdi 
Yonas Mengéstudi yénesena; 


‘féda dekwnukhw nérmetan yénén érwa 
thefxéno 


temneeténni menabret thethcénini 


bekwkwelno 
énna suret cambebda nawék Ianan akhdéno 
eshelitro nérmeqthen éntemérad erténo 


seléf chélém mekhelta tamit beréhékhwsi 
qwalténo 


defefdéga éntesédéq rewashinli féténo 
gwedugw béta nefcala éntedarléd shirdéno 


nawa dekwnukhw nérmetan medsi yénel 
gemdéno’ 


Yakhw finakha wéra ewér mékhwér akho? 
Ewkir wéra édansédine xassebdenni? Enna 
qir nishushi yo késro gén. Qir késosenakha 
énterakhw gerék kaya gén. Wéred qirdi gerékdir 
nebekél erikhw lari élla. Emmén gén nadékéd 
tamitona élla. Tamitrona lakin lemellem yénoma 
shakhnékhwén émma barno éggérno? Deheb 
erto akren seléf kwénexarsi beqheqhgri xanfélto 
waneema énna éddinayli? Enna éntén nal 
akhrasik sankitdenew jerebewmekum akhdéna? 
Lej’éro kwégwedégwsi bésséto geresrakhér 
akhta. Nay dé’em shakhélla. Nay éngakhwa 
wéra shakhwen? En émmana jabitakhwdi énna 
nan kefelsekw waneekhw arekhedi wéra metan 
akho? Nay metan akhgakhwma? Gwedugw 
bétna nay énget xabenma ewkir? 


‘beled éngakhw nébret dima tamit shakhlani 
Keddemella génatit tekewela gétasik 


éréw érwa dadtasik’ 


yakhw fina ewsi faneysakhw akho shalot? 
Enna beledir metan na’arwaxsi féda dekwsew, 
“éntedenbu shalot beledit teregsine nagwedugw 
bétena akanatli akhrasi fetetax yénukhw’ 
yenenéllom wéretok yédéna? 

‘lakhwénnarli tebba dekura gén chegem 

beréh géblisno gén énna nékir chélém 

welwel tusga éntenebekél’ 

En éntén éntegwedugw bésséténo nil akhrasik 
sankitdena modayli menderdakhw _ gérés 

akhwerukhw weri nanukhw weghey wératok 
kémiténa? En beledat éndeel warditdéno nid 
cawtitdenakhw gérés éngédénet wengergéri 
er’éstakhw gar gén. Emma wera akhténo gén? 
Keleeb kwésena yew lajinukhwli ebbestéro 
kwéshégwsi dekwséna wera  mekhseb 
shakhwén? En kwéjab beledsi barew weéra 
qéxatli hémbenakhwén? Nawékma tamitollom 
hémbakhwén? Akhbar naw deggemenew wéra 
temakhwén? Werikew naléd cawtitnékhwén? 
Werikew nalédkha nan akhrasik mecaskeratli 
belenakhwén énkwénékhwén? Werikew naléd 
derbél aw kedenékhwéd munet akhnékhwén? 
Werikew naléd Saharil séqwanedi ké’ardisi naw 
lebnakhwel kérgéni béted deffensénékhwén? 
Werikew naléd bexarli casa dérar akhnékhwén? 
Werikew naléd naw akhnakhw_ er’émbéste 
hémbakhwéen? 

‘seléf selam yekki mésgénnet 

nagesh ewil ferno kwésénnat 

lawa mélseek ferukhw wekétéd 

lawa Saharil dédukhw séqwaned 

wera béno neeska cachebil 

xaben kidgidmellom nabéril 

lawa beled shiba maxbusél 

lari bégni shirnukhw modayléd 

meskin walday gwéhitél’ 

Enna gab neen gab tamitro gabteew akhgi 
lebbeka gemdo shenurakhwéd néshqa shekha 
gab gén. Emma éméndék lebbeka gemdéno 
shenurnakhér aknen shalot neeléd weéra 
mehersénakhwén? ‘Meherdisenakha ésegélle 
niléd mehersakhwa gebégélle’ yéstu diweekhw 
akhlema? Kwéecher beled tamitakhwsék tamiten 
mi’erdetukhw géra kukhw akhla. Kukhw 
énkeli éntheri énna cabera carib kwékhéréd 
béra kaya gén. Akhrelle yéren nit sharécikhér 
jekherisikhér. Abedi akelelle yérefia ... Wéred 


‘nibeledléd shishédakhw checansefia dékhwara 
legwemsefia ferda’ géra nay shakhla. 


Beledi én yén chebbernesena daberdélla 
yénen bén akhla. Nifia nawék er’énesena nishur 


mésmésa shakw. Akefiér yénan kwénan yéno 
énkénakhw chegem géra niléd éggémakhw 
chegem akhla. Enna émmén nis késhshirno 
yénecher gébar mekhelténakha  shéwa 
shakhla. Dimer réhit dimer lemellemdi sédégh 
béghwsénedisi géra léj’éd ererela. Eresa téfiwan 
gwede téfiwan kebela. Naték niléd chebberewsi 
ésu. meshéw chebberdo qéssub gén. Wered 
niwék wekét jerebekw. Romkher dékwa laqirli 
kwaneysélla. 


‘énna suret cambebda nawék lanan akhdéno 
eshelitro nérmeqthen éntemérad erténo 


seléf chélém mekhelta tamit beréhékhw 
qwalténo 


defefdéga éntesédéqh rewashinli féténo 
gwedugw béta nefcala éntedarléd shirdéno 


nawa dekwnunkhw nérmetan medsi yénel 
gemdéno; 


‘nékékha keddemnénélla kébyétonna 
emeri érwa dadno gén shamistonna 
wo shalot kwaneeyella 

wo Shalot sergeyella’ 


(Yonasdi Fathnedir golyet téksédine shenurela) 


Néki téfiwan gén wekét nawék lanan akhno 
gwednin emeri meshéw fayéxli lat kebno. 
Dengwerséro  esheshéro kwékol  ceema 
kebtela. En weka gir shirakhwsék fertah yu 
ke ero be béra késosena nidébacli akhrasik 
héngwélabrakhwédsena_ bérkésfil erno béno 
yénekol akhrasik sagemnakhw wekét éntosena 
énna néki qabebno bamo ferno hémbénakhw 
yénakhéréd gwakhwra gén yén nil wenterno 
fernakhw. Nédkha én ‘wenterdo élélto ferdakhwsi 
bardo ferég’ yésta meselsena én emeri beketefha 
yénecélkha qwalu yéne’énqwéwakha wasu 
akegefia .... nértél wenterna kebtegeri beledit 
kedemnénélla shalot. Wéred beled éngakhw lari 
shakhla, én nibeledél wanigakhwa niléker ella. 


Habtemaryam Mexari 

Shenurdo bétegrakhw qanedi cafeyille yakhw sésécitdi, 
énkelsa edebdi beketdi, genaydékha génnay beherdékha 
beher, naték lat ‘Dennash’ yu ferakhw, ni nal kefya akanat 
leth yew ni nadi jihéstewkha génatit, raxmetdi céshretdisi 
nidi warditakhw élla, kébyakhw aku lethyo ferekw, lari 


bégakhw aku lari éngakhw tekekw, fashatdi béndi nigeba 


shakhla. Melekin Atombes Abrehe. 


ésneekhw jifia gén. 


- Seléf 
eleeleyisinna 
akhronna. 


kwéshudi 
tersisena 


Bedero énna_ bakhét nis 
yéd énte’uned — gerikhw 
xammeddekwénékum. 
Wered yééndered kew 
bistéla. An Melkin Atombes 
Abrehe yéstekwén. 1977 
Cashekérakhw ékhwarso 
Keren legedkhwén.  Selfa 
mé’ébli dengoba akhrasik 


Teleyakhw nidi 


Lasale mehersékhwéen. Chiwa 
shakhwén. Mashela — sessa 
ékhwarkhweéen. Jar xamda nid 
akhénni. En sessatéléd leefiet 
nishushi edo én lefietet yéd 
barolle hémbekw. Yéqwra 
yébekhéri kékhansére chiwa 
gena gén. Yéqwrer éqwér 
qwalo abécbo yésténil ge’éyo 
hémbekwén. Nérdembukhw 
yékhwrakheér yéfelekhil gwe 
kékhin xaleyentedi mecabenta 
musiqikhwdi gén. 


- Léwér derbél awakhre 
xébersérikhwén? 


Emmén gabiya aken an 
yéshégwléd xaleyenta akhiya 
gén yo xassebo dékwa er’éli. 
Yéshégwéd an weththenu 
érgakhw_ koritra.  lékukhw 
gén. Mecabdew gewelidewli 
xéssur érgéli. Lakin gele 
sér érgakhw akhra_ wéred 
leefia yétaqléldi yékhérdi 
golitentédi sessécantédi 

érgénukhw. Afiia laqir dékwa 
ferwenterli kikhwén  weri 
canqir kes shakho golitkhwén 
yenéka béniwitkhwen. 
Yéteryéna kéntut aknu shéqa 
ségrur kéntutakhwli segerno 
wanténu lakhwék _ni’eb 
éwesena golitnu keddemnu 
érgénékhwén. Afifér 
yéchersena yé’eb Gwewsék 
yu érgékhwén. Sireekhwéd 


wed Cabdellatéri golyet 
tebbédolla yélebbekedik 
golitulla érgékhwen. 


Lagérgakha gele xélayukhw 
mérad érgewéllom  keéntut 
nalawéd genda cadatri tersino 
yakhw xésab_ béréfsenekw 
émma Keren qwér Melekin 
gén kékhin nit barga yénollom 
nadi shibnékhwélle. Wéred 
én gendetél seléf teryéru 
Kerenkhweéra érgélelle. 
Nifiia én Keren qwéréd 
waséstuna érgukhw. Nawa 
xaleyenti gén yéno genjunu 

efinach . yénu 
érgénékhwén. Nin lakin én 
kédmet céléd kaya gén yén 
qwalnullu érgénakhw. En 
Keren qwér yécherkhér én 
genjéru qasnes gén naysena 
qwalno ‘yénelédkhér lakhw 
genju gqasakhw  wanironna 
shakw yéno naw gweheyunu 
érgénakhw. Géra_ erikhwéd 
akhla. 


En gendetél férirso érgew 
kéntut bén énget yéléd 
tékse kidew érgénukhw. 
Wered  golitunukhér__ kérar 
thecambunukhér —wasullom 
érgékhwén. An _ nagéréssi 
qwalo hémbelle er’éli 
yékhwénéllom. Naw lakin én 


yécher eménisnollom érgew 
akhno wasdénolle geresénni. 
Barna gwéshnosenelle affiér 
ejja yékhwén. En déyada én 
gendet an nid jerebeekhwella 
én kédmet émménéd teqakhw 
érgukhw. Lakhwék  gérgel 
40 shetél mékhwro giril fe 
shettelo gemu érgukhw. En 
gendetél férirso érgewkha 
én ségrurléd kebtine golya 
kéntunu érgunu érgénukhw. 
Gwerabéd eriw ___bérédli 
nagerewinatdi nashetéldi 
mékhwérno gwérabunu naw 
genjunu qasunu érgénukhw. 


Nédkha én kédmetléd 
égéru énna gendatél tunes 
jerebikhwénéllu émma 


‘yehew énte’émmeén gén an 
golya aqhtérasik er’ékhwén 
bes éntedi akhéya_ gén’ 
yékhwénéllom. Nakheekha 
nachera akhwkhwén. 
Enna gendet _tékséne 
shakhnékhwénlla. En segero 
érgew ceerdénasi hekkeységni 
kénténu érgénékhwén. 
Xaleyewdi qwertha/ 
temasil ésewdi leefia akanli 
benséne feygetéd keddemnu 
érgénékhwén. Yénenebekel 
én kéntutléd kékin deréb 
shakisew  érgénékhwénna. 
Nédkha dérfiakhw  wekétli 
én mecasker yénakhwli 
érgew  keéntutdi keénsutdit 
feyegdakhw kédmet 
sékwséno geresnékhwéen. 


- Seléf jabred féro golitru 

wéra waséstékhwénékka? 

Gwé'isi kénkénit 
shakhékhwelle. En yéjabusi 
sessécunu weri temasil ésunu 


dembired mekheltullom 
gwéitu. érgékhwén. Yéteri 
tememo jabred feesena dé’em 
an yew weri an _ habeew 
wela lari elébdeli. Yécher 
mélmél — golitrukhw __ gele 
yunulle érgénukhw. An lakin 
jibdékhwénma _ téksikhwén 
er’éstelelle. An nansukér 
éstejli feedembi an habewdi 
an akewdi feththenselelle. 
Yél checansakhw er’éli. En 
Keren qwér yécher kwedo 
énti ketigresena an terseesena 
bangweérunu énténo séssécitdi 


selemnedisi na  akhwetli 
mékhwrunulle érgénukhw. 
An net ge’éyakhw namoraléd 
gen. An_ yéfer’ed xélay 
tebbédna geresekwen. 
Geriw shemdedew  gewelli 
érgénedinélle — wentetereek 
laritéléd laritél] Bélin, Tégre, 
Tégrénya leweweteek 
mecabdullom érgénedin 
géjgéjineek “Melekin’ 
kaya yenekw. Sireekhwéd 
‘asenayna’ yéreri _—_Edris 
Mexammed Calir  golyet 


merra shemdedolla érgénedin 
qilsédénasi _sessécdisullom 
érgékhwen. Nisenakhér 
Sécid Cabdellaru, wed 
Sheekru, wed Goretrudew 
xalyetsi1 tékse shakhollom 
érgékhwén. Yénekénsutkhér 
aghtérasik yénekédmetéd 
ferxénukhw. En dége yén 
érgénakhwli qwalisnu 
érgénékhwén. Dembiredék 
kéntineenna dima qwalisenna 
yununna érgénukhw. 
Yénemecaskerléd = dekwno 
yénegeba érga mecaskerat 
shégha  ségruruli _ferneek 

qwalisnu érgéenékhweéen. 
Nakhne shéqno yénekédmet 
tememdéno yénekol 
wenternékhwén. Nakhe 
teryo géngénayisi golitnes 
énkelullu éntékhwén. Nédjab 
ergégakhwélle xélayéd kaya 
xassebna tersikhwén. Nakhe 
wantu ladon wed Sheekrew 
hémbenerilla ‘xalaw wesen’ 
yéstéreri genda  Kerenli 
éntéti. Jokotél céfe cadatakhw 
ésteekha nil sessécnu 
kénékhwén. Nebekél 
yéfikhwét weswesolle én 
éstejli sékwétyo _ naléd 
lakhwsi éntecayéb xaleyéya 
jerebekwén xaleyiselle 
yo shiwikhwénéllu émma 
werl qilséno érginin weri 
éméndék rexamdénéllom 
ladon  xaleyéya __ bakhet 
éwnékhwelle. 


Yéseléf éstejli mekrefon 
shakho ‘yégenu  yégena’ 
yéreri Xasebur golyet demén 
Fathna démro  xaleyreri 
xélayit xaleykhwén. Nini 
yéd merra bédreri beheri 
bakhét akhtille. Geriw kew 
érgénedin qwaléstéyakhér 
waséstéyakhér gereskhwén. 
Geriw xayyemség, dembira 
wenterég, abshérka, yunu 
moral éwnékhwelle. Kerenli 
yésufiw weristukhw. Nédkha 
én Kerenli érgew gendatat 
yéléd kwél yénékhwélle. 
Ankha_ yeéfikhwétdi kwediie 
én ministéri méhrorékhwéd 
canghey érgéreri ‘Salmon’ 
yéstéreri kénsura Thecame 
Arefayne yéstakhw  shakho 
érgeri gendedi téwkhweéen. 


Enna genda néhidi akhno 
geriw kedemnékhwefér lukw 
tekkelnékhwénér. Nakheekha 
xélay mithenli werékha léwér 
werebil sérath béndékhwéd 


xébersikhwéen. Thecame 
Sawa ferosena én genda fax 
yéti. Néddembi an én shalot 
maxber canghey keddemu 
érgew gendedi géranditél fero 
xébersikhwénémmaAzazirew 
Thélluqrew Edrisrewkha 
temasilli, yédew Mel’ake 
Teweldeerew, Feevendew 


Zahrerewkha golitnil benséne 
yénegéréssena  geriw lat 
kedemnékhwén. Needdembi 
1999 tél an ‘Sébrit’ 
yéstérerl genda  beheridi 
akhiya déwésteelle Asmera 
ferkhweén. Sébritdi wanukha 
lari geriw __ gendatateléd 
férirséreri genda __ berriléd 
éntéreridi beledir qéxatéd 
jéléwkhwen. Néddembi 
kwedo “Asrar Nédal’ 
yéreri Tégreetéri déramatél 
keddemo tékse er’ éstékhwén. 

Neen 2000 dewli gén denash. 


- Kwéselfa xélayi wéra yereri 
gén? 


Yéselfa  xélayi ‘Ferdu 
kwéndo  lakhwélle’ —_yéreri 
gén. Wéra mésmésed yeéren; 
shégwsi énti  ketigresena 
yéshégwri énkeleri érgétille. 
Lat hémbénekwén yénukha 
xassebségakhwéd yékhér 
nebekéd téwo an lari 
deleydégi yéd akreri fériro 
xéche akekw. Keékhajfiér 
edegla. An génay aku gén. 
En wekét éndil bari énkeleri 
shakhwén weri gele yéya 
én xécheeték ejja yéya weri 
gwéshéya wengerséli dékwa. 
En canqi yéd temneetsérerit 
er’élilla. Nér geshsi dékwa qal 
kédan kwara beekéstanli gén 
an qwalakhwélla. Enna golya 
ninikha én yéseléf énkelit 
elébdisena akhto goliteri gén. 
Nin 1997-1998 ruli gén. 


Enna yéselfa golyet 
gerikhw  golitgilla wéred 
1998 tél werarat Weyyaneeru 
teryukhw. Enna __ wekét 
nil ‘yénebéra yén éwneli 
yénecherdukhw _jerebneli’ 
yéreri golyet fédkhwén. 
Beledir énkeli gener 
énkelit dékwa mékhisisekw 
yenekw er’ew. Enna xélayi 
néhitti én wekét éndil érga 
xalet géra akhra témyo lari 


tecab énget fédkhwéneélla. 
En wekét éndis mehersu 
érgékhwen. Gwerabéd 


meherséneek kweérfi _ telle 
kishéfli segerneek keddemnu 
érgénékhwén. En wekét éndil 


qwalésta lakhwnnardi débledi 
sada éwakhw — érgukhw. 
Lakhlisena ladonsi niwék 
lat kébyo gwikhw. Enna 
golyakhér téksére keddmti. 
Néréd_ er’éstékhwén yéya 
geresekwén. Kew _ geriw 
énkelékhwélla. Enna wekétér 
énna golyet kabakhw 
érgukhw. 

- Musiqqi érakwléd 
wera geresrakhwén 
melekin? |= Awahabreekha 
kéntérikhwénllu? 


Kérar geresekweén. 
Awahabre kéntérikhwén 
yérakhwsi kérar cherbax yéru 
érgena akhgakhw — erikhw 
wéra deréb kéme. Bes lari 
seléf én qaneynes qwalisakhw 
ererden nidembi  qannes 
tékséreek cherbax yéna kaya 
gén mi jerebakhw. Afiiér 
éndehabe kéntikhwén. Esiya 
gén yéren geebakhwéka élla 
géra dennash. 


- Kwémeéradsena 
melekrakhwénmella? 


Meleknes melekekwénélla 
dé’em  éstejli shakhéyella 
jerebeli, wéred an xér/free 
akhéya jerebekwén. Estejli 
musiqqa érakw_ shakrakhér 
akren énshewsérekw/ 
kwémeéradsena weélléq yéto 
geresela. Néd akegen keérar 
thecambénil lari chegem 
shakhli. Ladladonték én éstejli 
én musiqqa mecabentéléd edo 
én dérréb wekétli yélawéd 
thecambekwén. Akegen an 
nefcéstakhwélla deema/ 


weter fédnil gén. Yéshushi 
akhén eriwéd geriw deema 
fédekwén. Nil kérar gerikhw 
kabena shakti. 


- Laxma fédnil aweyrakhér? 


En seléf wekétli weththenu 
érgékhwén. Wered  geriw 
kabew érgélelle. Yeélaw 
shengebli gerikhwyélédkidew 
qwalew érgélelle. ‘Lacélukhw 
caref modayél seyyemsekw’ 
yenesena tekakhwsékeélle ésu 
érgékhwén. Demén dé’em 
laxma ni’erdet énténukhw. 
Habtatrew énténesena an 
yéweregetdi yébiroredit 
kwankwil gemdékhwénellom. 
Fathna Abrahimsi lawelta 
akew keddemkhwén. Beléfli 


laxma  beléflékha deema 
ésikhwén. Géra deemil 
kaya gén_ yexil. Laxmil 


yéséfi kidew  ersénénnedin 
nad barkhwénéllu. Wéred 
lakédmetli kwéséfi kidakhw 


waneedembi énti nil 
demcédrakhwli segerna 
nefcakw géra  gwetela. 
Emménéd an énna naw 
naqsena qolatsi naqséya 
gereseli. Naw  naqsena 


qolat naw nefcéstena gab 
gerikhwdék cajjebdekweélle. 
Gérés shaw hémbenekw. Jar 
lakhwdék nid akakhw gérés 
éwekwéllu. Naték shakhw 
tamém addam élla. Tamém 
Jar kaya gén. Nédkha lakhwék 
nigéréséd ¢khirir kaben gén 
légéd ni énterakhw. Enti 
geresegrakhwsi keddemto 
xallenna énthersegakhw 
dékwa aken  cawtisela. 
Sireekhwéd léwérli niték 

yélawéd ésiya yéto shakhélla. 


Tersére qwalelle yénna 
aqhtrasék kabekw. An 
nan sherith yukhw_liferli 
hémbew  laxmatat nawék 
keweléd edew gén. Hémbu 
Eyyob Tesexannés, Elyas 
Mesmer, Habtat Zerézgi, 
Tesfachon Mebrahtu, 


Temano Cughwbe’ab, Cabdu 
Mexammed Candu, Xamed 
Cafa, Temesgen méké’elu.... 
kabunulle érgénukhw. 
Tégreetél; Idris Mexammed 
Cali, Abrahim goret, wed 
Sheekh, wed  Cabdella, 
Idris Cafa... Lari tégreesi 
Idris Mexammed Cali 
keddemerille  ‘méntéttelhe 
addam égélmi _ lécagéba’ 
yéreri sereti mera mélméli 
érgéti. Sireekhwéd Sudan 
béril gerikhw  énkelséreri 
xélayi gén. Yétkhér gerikhw 


er ésistille. Tégrényil; 
Sam’eel Almede, Thexaye 
Gebrehiwet, Zer’abérukh 
Xadgu (Nayjerya), Féqadu 
Téku’é... kabunulle 
érgénukhw. 


- Bélinéd kaya akhgi eri 
gabédkhér xaleyrekw 
tekekwélle énde ewédsena 
gén? 


Yeewa kwé’émén gén. Belin 
dag Tégreesi, Tégrényed, 
Carebédkheér xaleyekwen. 


- Careb er’éroma? 


Daxna _ gén, gerikhw 
cheggemdelelle. Yéd akew 
er’ ékhwen. Nibeherédkha 
én an jerebewsi wengero 


tebbédnikhw gérés 
shakhwén. Lari golya qwéra 
lakhw Khaléd = yéstakhw 
keddemékhwélle. Deemeskha 
yélawéd ésikhwén. Carebéd 


Telefézyon Sudanukhwdi 
qol wenqera éseet 
deleydegrakhérma? 


- Deleydeli éménédma? 


Yeewa. Nilawéd ‘live’ 
érgukhw. Secat akakhw 
gabsinikhwélle. Secat dembi 
qilsékhwén yo _ barollom 
ferkhwen. 


- Emma taghlemekka? 


Daxna gén. Tekewsékélle 


yullom  érgékhwén. En 
yégabéd aqhtérasék 
cajjebsunu érgénukhw. 


Fekkerséto én lakhw lakhw 
érgew ketines ¢nqwaridénor 
metan énna ‘Tik-Tok’ sena 
fédnollom érgénukhw. 
Demén wasullom yétér 
énqwasisekhweélle. Lakin 
nibéjékhanek tékyakhw 
érgukhw. 


Tégreedi 
chegem 
Tégreesi 
Bayrusi, 


Tégrényeditél 
shakhli. 
Térxassi,  Liya 
Béssératsi... 
lawli laxma lawlékha 
deema keddemkhweéen. 
Tégrényedkhér xaleyekwén. 
Ladon Ameerika 
ferno wanténu _ thaniqo 
shékhwéshtonna én Tégrényi 
séttatsi1 niték an shekhollu 
érgékhwén. Keneda 
fernakhwlékhér Bélin dag 
Tégre, Tégrénya, Careb an 
bexatollom érgékhwén. 


- Séssécitlékhér kékhin gén, 
nifiha ewiléd gén nibéréf? 


Wera kewsi sessécisuma 
sessécgi hémbiya  denash. 
Kékhinnarsékha gedém nan 
kwéléd wasekwén. Lakin én 
émmana yesenekka musiqqa 
teryo éstejli carego dembi 
yédag checansew er’éli. Bes 
déréfityakhwéd anyew weri 
an habew er’éli. Yéjabél 
kew hémbekwma élla dékwa 
feregeli. Musiqqa  énget 
éstejli féro gele xabre dekwsi 
yérenélle gereseli sémarned. 
Fekkerséto Sébritdi wanu 
séssécitukhw kénténa ésegi 


dima akha  qomyetudék 
xéberseek énqomyet 
qwérsena weri na’eweysi 


sessécu érgékhwén. En gender 
merxanta Kaxsay Gebrehiwet 
akhakhwlék xéberulle 
érgukhw. Dembiredék 
gwéshkhwéenéllu. An 
xaleyéya  éntakhér = gén 
sessécali yullu érgékhwén. 
Nékha nawék nefcérokka gén 
éndewa yég yulle éergukhw. 


- Ter yérentéléd nan akhrasik 
énti xaleyrew xalyet wérikew 
akhra? 


Teryentéléd nan akhrasik 
seekhwa_ sherith keddemo 
hémbekwén. Enna seekhwa 
sherithli 31 golya hémbekw. 
Xérréyet baxrotél nitnitur 
weketli 20 ewweysi akew 
keddemkhwén. Nawék lat 
50 ewweysi akekw. Neen 
yélawéd xaleyew akho kewéd 
keddemew; Bekhita Calisi, 
Térxassi, Fathna Abrahimsi 

la 6 akew, Béssératsi, nan 
kwedo Zeeneb  Beshirsi 
Bélinéd lari keddemo 
hémbekwén. Qelatisikhér 
lakasseet keddemkhweéen. 
Neen nawék weri deemil weri 
laxmil yénan hémbewéllom 
gén. Nan kwedo énna génatit 
nan énterewéd  hémbu; 
Férezgisi, yékhwred... 
énna kerona wekétli kwedo 
Medhane Mewessikhér (yédi 
nidi lat golitneri lari), lari 
kwedo nidi la canqédi lat 
goliteneri, lari kwedo féda 
dekwewéd gérgil Medhane 
goliteri, | gérmatheensékhér 
keddemkhweéen. 


- Kweéexalyetléd déyyada 


énkelderi ewini = gén? 
Werikhw sireekhwéd 
énkeldakhwénélla? 


‘Lakhw  wenteri’ —_yéreri 
gén. En kémana nérukhw 
aghtrasik tamitakhw _ gén. 
Deemakhér tamitakhw 
shakhti. En an nid déyyada 
énkelakhwella mésmésa 
lakin; an yéshégwéd énkeli 
terse wanu an xasebga derbéd 
eriri gén an kékhanteekhw. 


Enna lekhen nin gérgat 
mechechdékhwelle. Nidag 
nit tekew eriwéd gofseew 
achgumkhér hémbekw. 
Wered ~ golitenta —_—nishur 
garat kaya akhla nigolitew. 
Wasewdi qwalewditér 
nefcéstekwéllom. Kewdi 
kefyérakhér akren  geriw 


wasrekwer qwaldekweéer. 


- Xélay derbél gofseewéka 
gerikhw énqwasisakhw 


werl yékhe & 
gweheydakhw 


sireckhwéd Ty 
elébdérakhw weéera © 


hémbakhwén? a 
: 2) Ree 
Ladon géranditél | Pat, Se 


yédi Tareqqe © 

Tesfahiwetdi lat & 
keddemnu an jj 
éstejli owanu én 


kew éntereek seladi 
geriw béghwsunna © 
érgukhw. Nan én & 
ejennit shanféfel 
wera érgetéllom —ygaea 
er’éli én seladit (qgRiay 
sessécaw tekunu ~~ 

lékwékwed 
lekemewsillom 
qwalkhwen. 
Er’éstégileekha ‘xédeg énta 
seragh xédeg’ yékhwén. Kew 


énqwarisi eriw  akhukhw. 
Anfér demén  nédsena 
yérukhw yénosenelle 
énqwarisi beték yékhwéen. 


Nini énqwasisreri gén. 

Gweheydereri kwedo; 
ladon xagadtél ‘konserti’ 
ésnikhwén. En akaififia 
caghtérasik césas bejekhollu 
érgukhw. ‘xadernaka 
menzel rodan berka leréxib 
gadmotat’ yéreri golya 
wed sheekhtérit golitukha 
Nebekél eb yukhw hah yo 
ékhirirli yéna gwéshelamelle. 
Habeewsék er’ émbe 
lemellem yu géjosena géddisi 
wenterukhw émma tememdo 
gemkhweéen. Nidyokha 
merra shékhwéshtékhwén. 
Yéréxli dékwa gwé’itkhwén. 
Keren fe nakhikhwén 


(Fe 


yosena yégena canger gén 


yéro cangersi qerechistille 
émma lekhentékhwéen. 
En wekét éndil baxro 
xérréyetékhwéd — dellemnu 
érgénakhér akhnewéd 
Asmera feréya érgékhweélle. 
yécanqer qerechsokhér 
lekentokhér wanukha 
Asmera akhrasik ferkhwén. 
Asmeril menkinetléd gemerit 
cénqwéqw yu dew yo kew 
gabewsi wasna qilsékhwén. 
Habewéek er’émbésteelleekha 


yékeren wenterkhwéen. 
Kerenli énna nan Azezoméko 
ésteshéneeri hémbérakhwli 


farmasi érgéti. Nértél éntokha 
én gérwa nil déyeekhwédeélle 
yéchegemsi jiféstikhwénéllu. 
En gérwakha jarléd erginni 


bederarinyo kwé’ énqéwa 
kelembura qededsukhw 
yékhwélle. Bakhakhed an 
akhgakhw = shakhli. Léfel 


ceero nédsena akhwén yosena 

lakhwna_ féssehayeetél feri 
négén tékyakhw  yénolle 
kwedo xadiséd féssehayeetél 
ferekhwén. Féssehayee 
Jar barekénnit én  canger 
qerechshakhwéd nedér gén 
bardoka gén yo gele théréq 
yakhw éwekwéelle. Nédkha 
kidékhwéle. Ninikhér 
mékhirsegreri gén. 


-  Xélaydi xaleyentédi 
daberdéno wéra ésten kidréd 
yérakhwén? 


Seléf séqwettéléd tersére 
legedto shakhrukhw. Ladonsi 
beher akhto gerestela. Seléf 
kékhanatli weri eri akantli 


golitto shakhrukhw.  Eriw 
kwésena yewdi ‘konserti/ 
concert’ ésito shakhrukhw. 


Nin leefia mekhseb shakw. 
Lagefédmeherséru énterdekw, 
lifer gefédkha  er’éstéru 
énterdekw. Nan lakin qwaldo 
er’ égrakhw wasro er’ égrakhw 
félan xaleyenta akhukhw 
yew wasrekw. Qir genjéfli 
xénthéth xénthéthsére béra 
késosena éstudyotél gwérabro 
dehey énsékhsére gafigafiéd 
kélip sé’elséro ‘You-Tube’ li 
gemdéna akho hémbekw. Nin 
nefcala. Wéred lageféd seladi 
geriw déhisenekw. Erigeféda 
én éka-maxber qwalgilomér 
er’ égilomér nagewellit 
wasro weri qwaldo geresela. 


Nakhineekha xéwéch 
yéno dédenekw. Nigérgi 
jab) ékhwarsakhw _ nilégéd 
liiéndukhw ss gén. ~=— Wek 
éwro shékharukhw kédmet 
keddemto shakhrukhw. 
Shégwgi legedakhw  élla. 


Xaleyenta casa gén. Eka- 
maxberkha nibaxar gén. En 
berra hémbew énna_ bakhét 
nis shakhénni. Casa baxarléd 
feekhwédsena gén. Xiléd 
gén naw lemellem yenakhw. 
Neesyu weththendéno 
shakhénni yeli = énkweéli. 
Esheshgénin gén an yakhw. 


- Kelembura golya, 
wessomya... nasunw 
gemukhw, énti wera 
yérakhwén? 
Neen émmén gén. 
Yénecadatdi yénenebaridi 
na’émmanisena élla. En 


fekkerdakhw berril én cadatdi 


nebariditél hémbakhw 
xasserséna sada éwakhw 
gén. Enna berril akew 


kékhanatsi qwalden nalék én 
émmana éstu sefiew kebtela. 
Naserena, nagédla, na’érakw, 
na’awayéen... Ferwenterli 
wessomya, kés, eleeleewo... 
dengobil ‘thexay bereqele nay 
wéshathe’ yéno sessécanekw. 
Netkha nisena élla_ yéto 
geresrekw. Nin wéreni gén 
‘kwénantel hémba deheb 
shéltutsena’ yésta  mesel 
gén. En émmaniw wekétdi 
feresena akho keddemséro 
gerestekw. An nan geri wekét 
gewelli yuli émmani kémana 
nefcéstekwén. Tamitkha 
shakw. Kewér merra 
énkelekwéllom. Nan qwalden 
kew nawék émmaniwli 
wentero hémbekw. Geleekha 
natamitsi eleeleyo geleekha 
kew nat énkelekw = yo 
biznes/seladir céléd. Cadat 
biznes céléd mekheltéstéro 


shakhla yenta gén an. Nisena 
aken shékhardi _tamitdi 
erersela. Shékhardi tamitdi 
énga xalyetkha reqebsela. 
Xalyetku reqebsegew 
akefia biznesér élla. Cadat 
yénew dédgin gwé’isakhw 
hémbekw tekelelle. Wéred 
yéren énna yuka géjjesena 
kew nal géléch yo hémbekw. 
Néddag énna nan énterew 
golitenti cadatsi qoqelnil 
kékhinnar qwalisenekw 
énkwénukhw. Enna Cémer 
Camérdew naqsenew 
qolat caqhtérasik énkelsew 
gén. Nees erto gerikhw 
teqhakhw akhla. Behelindi 
kefyéto shakhrukhw. Naw 
yenewsékha shenurto 
shakhrukhw. Naléd ererderi 
golyet § kwéméradsenakhér 
kwégéréssenakhér 
keddemtolla geresrekw. 
Bes lari énna kelelew cadat 
er’ew yénekeéldi yéna gendi 
dekwgéni wanunu nakémanes 
kebsénil kékhinténo 
waneeténna qwaléstekwelle. 


-  Xaleyenta  kwé’akna 
nefcékhwélle yérekwma? 
Wera nefcagakhwéenelle. 
Niwék  énna nan-— an 
hémbakhw xaleyenta 
akhnedin akhakhw _ gén. 
Nidéka ewweysi xaleyna med 
gén. Med mékhwérdosenakha 
nidékeléd ennebséru ferdekw. 
Enebsérakhér akren nidékdisi 
daberdekw. Kweéfikhwétéd 
mecab jerebdela. An 
Jaréd xamda akhénni 
welef yéstakhw © shakhli. 
Enna eriwédsena yémaldi 
yéfikhwétdisi mecabeli. 

Shégwén _ bejjakhén ~— an - Emma énna You-Tube xammediyellu jerebekwén. 
erakhwék yédarli gén. Neesyu channelli qwaldénoka Wéred éka-maxber 
dé’em net sédawakhwéd geresegew werl  bakhét moral éwnedinélle 
geéyéget er’éstéro shakw. éngewédkha wéra gén an net ge’éyakhw. 
Wéred xaleyna sédawakhw xassebrakhw shakhrékhwén? Sireekhwéd musiqqa 
kédmet gén yéno yégwérbet mecabakhw Atobrhan 
ferdéno wethenew ersédéno _‘Téksére kwe’emmén Cyughwbalédetresena 
geresenekw. Qilségri gen.  Elemeertek = neen yew Bélin xéssuran 
kedemnedi ennebsénedisi bejjekhenekw. En lari dima ~—-yéséméthli_~— akhno 
lakin sédawakhw gén. xasserseno ésinolla shakhneri \ékhintiya kabewélle  gén 
‘ERI TV’ si €wno naderbéd gmma xammeddéyellom. 
- Golitenta akegren wéra thelleqsesena ésna kaya gén. Génay xaleyenta Cémer 
akhtéd? Nififiér nichegemsék shakw. Camértékhér  sabekwéfifiér 
: Wéred ERI TV nérséttatat ,ékhinti yekwéfifiér. Wéred 
Golitenta akegen Weld geriw akhewéd  ewéskot kébyakhw sada _ shakhw 
cashekkerakhwdewed bakhét erséro gerestakhwén gwéra gén. Shalotsi kwedo 
oe _ Kesteeka, nishushi eri gar gén. kékhinta éntecadatsi tebbéda 
noe as ekwénéllom Mehrotélér 

lethsefifia déqhwalakhw - Bélina cadatdi nebaridi ><”. : ; 

seqqatha akhridwa_ erikhw teleleyro wéra éstiro shakw seen veyeliom 
jerebekwén. Wéred méhro 


wéra akhéya. Wéred yékéldi 
yéshandir kédmet négén. 


- Kew kwédehey wasro 
sefelaléd chebberekw 
énkukhw. Néd sebbetéd wéra 
yétenna? 


An dédli 
hémbekweéen. 


yékédmetél 
En ererséfina 
awayén gén beddelso 
hémbakhw. Neékir wekét 
énti ketigresena  sherith 
fédro dax segrakhw ni’akna 
gén én chegem. Géra ‘You- 
Tube’ li dima hémbekwén. 
Yéshur ‘You-Tube channel’ 
shakhwén. Nan tekhet You- 
Tube li gemdiya ferew xadayés 
xalyet dellemdo hémbekweéen. 
Leefia Bélinéd Leefiekha 
Tégreesi. Bélinew lari cadatri 
akhro én lifierikha humetri/ 
wekétri gén. Tégreerukhér 
nisena. Kékhanatlikhér dima 
hémbekwén. 


yérakhwén? 


Seléf selfay nidékel bakhét 
éwéstéro shakw  yekweéen. 
Hémbu, énna Kerenli éstakhw 
weratli Bélina xaleyentéd 
sireekhw bakhét éwésétro 
shakw. Erikhw _ radyora 
Bélinakhw kékhintéro 
shakw. Méhro gener gabéd 
daberdo shakw. Enna nan 
éntén ésdenakhwédsena 
kétubu weratatkhér bejjakhro 
shakw. Meerikha nibeheréd 
Cansebetél Bélinéd sireekhw 
bakhét éwro shakw. Wéred 
Bélin ewelkha éqhwtu gén. 
Deméfifa énna_ Kerendi 
nérlaw shengebditéléd erira 
akan shakhénni. Nédkha 
sireekhw mekhela éwéstéro 
shakw. 


- Dekwséto  jerebrakhw 
néshqa wéra hémbakhwén? 


Yéne’éka-maxbersi 


éngakhw cél éngakhwédsena 
gén. Enti béréf yérakhwlék 
cawtitto akren méhro kémito 


shakhrukhw. Enna  wekét 
meherséro jerebakhwéd 
nédséni tamitela. Néki 
énna mobayél nanantétel 
hémbakhwsi mehersénil 
nefcéstenenéllu laybreri 
nanantel hémbekw. 
Yénewekeétli nédsena 
bakhét érgéla. Dikshéneri 
yéstakhw qwalgéni 
meéhrot temedénékhwén. 
Nékikha mashella niwék 
nanantel. Nidékeséfit 
shalotsi meemeydéno_ eda 


yekwénéllom. Weéred énna 
teeknoloji nimenfécit dag geri 
camegh kéminedin. 


- Daxnil ererséfinin denash. 


Ejja Jar téksintet. 

Shur meélena 


1. Kwéeshur mélena 


yéstakhw wereni gén? 


2. Kwéshut ewahabre 
meéldakhwén? 

Enna shur mélena 
yénekewdi shalotditél 
qwaléstakhw dembira 


wentesakhw edeb beddanléd 
gen. Shur mélena yéstakhw 
dérénakhwéd mésmésa 
ésna werl kwéxéyyémeénteet 
addamtél chegcénna_ gén. 
Hémbu:- 


1. Enna welef nis félan 
kénsikhwélle an  nimérad 
érgélelle. Nehittél nan 
én félan akho géra yénna 
mésmésa tamémi akhrokka én 


welefsi bartullu weri tékyéto 
weththengéri énshewséro nil 
mendertérekw. 


2. An  énna_~ gérwa 
xareqhdolle kédmetsi géra 
énseeketéléd keddemo yéshu 
geresrid, lakin néddi akela. 
Enna addam nin kwedo 
keddemo ceerdo nishu geresro 
aqhtakhw gérésdi xildi kému 
énna sebeb gérwirit mésmésa 


ero weri sharécli érgekw 
énkukhw = -weri __—sinigenetél 
shiwekw énkukhw. 


3. An énna dékwkwa 
wekétli seladi ékébakhér 
aken nansuk gele_ tékkal 
bédrid; de’em; yukha gerikhw 


aqhtew akhla yéshafia 
kabenille: ¢nna addam nin 
seladi éqhwtu geriw ereru 
ékébro weththengi niwkha 
shégollu nishafia kabigewéllu 
akhno; ni erewsék déhisu 
mendertekw. An _ ésbortitél 
kékhin akhrid. Méhroteél: 
sqhuthli: jerdinli: kwaneynil 
de’em; yineek gérésdi 
caqhémdi wanunna yéneshut 
mélnu menderténnakhér 
éghwtu akhénni. Emma yéne- 
abay addam  gwérabénnit, 
éséya gén yo gén yo béréf 
yakhw benti bala weri féra 
ererekw weri méhro émma 
xayyemséga shalot! 


Kénsura Fanus Mebrahtu 


Xighta (xiqh yénna) eweyakhweéd télelsakhweén? 


Xighta (xiqh yenna) 
eweyakhwéd télélsakhwén? 


Ladladonték nebra qwénu: 
caqhw jé’énu weri yéekhe 
témyéno wanténu  akhén 
jifiésténu hedeféd xiqhyénna 
tersénekwén. Enna gar ninkha 
weket weri yékhe shiryakhw 
weket lameddetléd  secotat 
akhrasik weri nid ewweysi 
diwiro geresekw. Xigh yens 
téléIno aknefia gérésuwéd 
éwésta kwediies énna 
teleyesena gén. 


° Lamenki shékwer 
qwexamro géngénnayisi 
méshna 

* Lakwébayet — éntakh 


caqhwsi lawekétél jé’énna 


¢ Lamenkisekheredilamenki 
deed  nebriwdit xéberde 
chébcitéd — thébuqhwséreek 
séfiwna 

* Kwéfikhwétnes — gele 
belseméd ebbedro shakhro 
géjjéro fikhwétna (ettenfesna) 


* Kweéqwémbes_ ebbedro 
shakhro ebéd fikhwétned én 


fikhwétrewsi démro_ koril 
akhrasik wetterna 

* Mererakhwdi qemem 
bejjakhakhwdillu nebra 
énkelég 


* Qéyyas ewweysi béttasik 
qwig 

¢ En xigh yénna 24 secotat 
ewweysi diwen bareek 


wenteterakhwéka aken 
xékkéménnil ferna jerebdekw 

Meéhrotel cawtitto akren 


Kew jaber messeldunu 
“kakharségakhw te’enela, 
meherségakhwkha 
de’enela” yenesena éddinil 
méhro énget mendertéto 
gerikhwdék teqhakhw _ gén. 
Nit akhnedin énna daberakhw 
debbenli, éka-maxbersena 
nidkéd warditrakhér akhro 
teleleydéto, méhro gerikhwdék 
xasserdakhwdi likwérséro 
shakhwdi énkisena  akha 
chegemukhw akho erersekw 
éfiwkukhw. Nédsebbeted 
méhro ékakhwres _ er’éfidi 
gérésdi likwésned xéshéméd 
mendetéro _geresdisekweéllu. 
Niléd béréfyo yénemeeri 
eri meeritéléd sireekhwéd, 


gerikhw génditakhw 
nicaqhémdi rédéghdi geebgillu 
“méhro  nidkéd” yakhw 
xasabléd béréfyéned déggeer 
shiba méhror léi keddemned 
gerestesenek lemellem yekw 
énkukhw. 


Jabitokha yénekéldi 
yénegendirukhw, dembitokha 
yéneshanukhw fines 
tememdned, nérmeswata érwa 
daberderi beledi kwaneyno 
aknen, yénkentutyéneméhrotél 
kékhinténo, énna mekheledi 
méraddi nis tememdéno wera 
ésino shakhnékhwén yakhw 
weiigeres, wentésa jerebinollu 
shakhnékhwén. Néd sebbetéd 


meéhrotél cawtisroka geresew 
garat geriw dékwa _ aken, 
nékisi lakéntura énna séqhwet 
teltelso hémbewsi  géberli 
érgésen cawtitro geresekw. 


Meéhrotél cawtitni deréb 


Kweméhrotél sérgul akhto 
akren, €n gar kwéshuttéléd 
gén ni béréf yakhw. Keéntura 
mehersérokhér er’ érokhér 
hémbakhwellu néyetdi 
méraddi kéb yakhw akhro 
shakw. Nin akhro  aken 
kwedo lakéntura seléf selfay 
ni’edebéd xammedsakhw 
akho, sada shakhwdi ésiya 
geresekwén yakhw fehemdi 
xérgénnetdi debbeltakhw aken 

gen. Nidagélkhér nishuttél 
ettenkebned cawtitro akhet 
éméndo shakw. Enna ewwet 
hedegso hémbewéd dag sérgul 
akhro aken teleyo teltelso 
hémbewsi_ gébérli érgésro 
geresegakhw aken nideréb 
sergelukhw __thafix akhro 
geresela. 


Mekhela 


Mekhela yénunsik lakéntura 
méhrot défiwosena  weri 
meherso ni akhro ferakhw, 
ni férisro jerebakhw, 
nisenakhér nichiwedi, 
ni’éka-maxberdi nisenakhér 
nibeheréd _nibeledi _niléd 
wera chebberenet eleeleyned 
qébliso merkisakhwéllu 
nimekhwékhw mester gén 
yéstéro geresekw. Mekhela 
kwexasabdi gérésdi weketdit 


kwé’émmamsi cawtisro 
geresa derbél gebbeldéto 
kabekwkweka. Lamekhela 
éfigakhw kéntura nikored 


derrekakhwéllu ésnikhw néyet 
wanigakhwellu akhewéd 
cawtitro geresela. 


Niwekétsi wajbéd nefcésténa 


Hémbakhwékka wekétsi 
séttatéd nefcésténa, 
kwémekhelil ge’ésakhw 
derébsi _thefxédna gen. 
Deréb _thefxo — dembikha 
kwéméradsena séqhwet 
ewwet ganhito cheggemtela. 
Néd — sebbetéd _lakéntura 
niwekétsi ni keddemew 
awqhuydi wendisned 


settatéd keddemakhw_ weri 
weqheyakhw aken sergeldo 
akhet ekkedsakhwgén. Nis 
yenunsik lakéntura ewén 
tebbédet, lém-med keddemet, 


fikwet, wecabet, niwaldeensi 
(¢khwarursi) kabet, genjetér 
gwatér séttat fédo nid 
merxéstakhw aken, én ni 
keddemro weri tememdéro 
chebbersew garatsi lakhwsék 
niwekeétli tememdakhw 
akhewéd, gérgu  nikédemli 
dima sérgul gén. Séttat fédna 
kwéwekétsi jerebdega garatdi 
kabiroka geresegew kewdidi 
dekwséniléd de’endekwékka. 


Shur chéfrég/xénég 


Késura méhror lénli 
éwakhwka er’éf béréfsisena 
asas géra, nitusi caqhtakhwdi 
cawtisroka geresakhwdi 
akhla. Nit akhnedin kénsura 
éwakhwka béréfsisena asassi, 
kwédewelwelsi —__ fetteshned, 
kweélénli tebbédned,  eriwsi 
wenigerned, nébab lénli ferdo 
nebebdéned, nisenakhér 
dijital nébab léndi interneetdit 
nefcéstened, énkénsuriléd 
erdakhw bérefsisena 
er’ éfisi feyxédtollukhér 
daberdétollukhér shakhrukhw. 
Néssened chéfrégdi 
lemellemdisi likwérsakhw 
er’éfidi gérésdi kwémukhwli 
qoritakhw asas kéminedin 
sédawakhwéd mékhirséro 
geresakhw akhla. 


Gendikhw tebbédna 


Meéhrotél lamé’ébli 
erersew keéntut, nagérésdi 
er’éfidisi siréstéfieew akhno, 


akha  keénturek — erikhwdi 
wantigakhw sireekhw 
er’éndi gérésdi = kémeet 


er’éstéro shakhw geén. Néd 
sebbetéd gended _ tebbédna, 
kéntuut, méhror sebbbetéd 
shakhnakhw, siréstéfie er’ éfidi 


gérésdit lat akhno,  fédi- 
gwédi yénedi kaxadséfinedisi 
fahemséfined, ladéfiwanil 
ge’éyenekw émma, éngendi 
tebbédnil gwédunukhér 
gemdunukher érgénew, re’eydi 
xasabatdir derbéd na’ér’éfdi 


gérésdit reddeqhdenekwér 
daberdenekwéer. 

Gended tebbédnikhw 
Menfécit 


Gended tebbédna kéntura 
kewdi fahemséfie nire’eysi 
éwukher nare’ eysi kelebrukhér 
défiwanil ge’éynikhw géréssi 
daberdekw. Nisenakhér 
lat akhno méhror_ sebbetéd 
jiféstidénokhér — fédi-gwédi 
yédnokher geresdakhw 
akhewéd, én tebbédnakhw 
kémana déyyada fehemséro, 


weri nalebbekil xaderdo 
geresekw. Sidil _ siréstéfie 
awayneéd wefiqerdokhér 


wentesrokhér geresgewéllom 
garat sebbetéd, wefiqerdokhér 


sékwrewellu weniersi 
wentesrokhér bakhet 
bédekwellu. Gended 
tebbédna méhror lénli 
mehersakhw mehror 


sebbetéd jiféstirokhér fédi- 
gwédi yérokhér geresdakhw 
akhewéd én akhwer sebbbetéd 


hémbakhwellu er’ éhdi 
gérésdi déyyada  qoritekw. 
Keted fehemo érgakhw 


kémanes nicherdi gabéstéfined 
thefxédro = geresekw. Ni 
nefcéstu érgégew tebbédniw 
derféfdi er’éstéfekw. Nitu 
akho meshegewléd kwedo 
feyyego tebbédro geresekw. 


Akhén géra gendil kwédi 
tebbédew férirdu degugéd 

akhro wejjebekw. Werikhw 
gebbersakhw genda niwekétsi 
nefcaga garatel dekwsakhw 
aken férisegakhw akho kebtiro 
gesekw. Gebbersakhw genda 
niwechem 3-5 akhrasik aken 
férirsekw. Need ewweysi 
aken cageldi séfetdi bakw 
émma meélékléd fakw. Genda 
tebbédniw nil ererséfenakhw 
akan chémbéwit yakhwdi 
tebbédto cheggemdegakhwdi 
aken tékyakhw gén. Ererséfina 
gendikhw  séttatéd = akho, 
unarli wérika wekét, lawekétli 
wérika secat, wéreni tebbédto 
gén, eyyi gendi wechemikhw 
teri wéra akhro gén... nnt yew 
wéeiiger wéntésa éwestérollom 
shaw gén. Nisenakhér gended 


tebbédnil jerebdakhwléd 
ewweysi weket edned, 
natusi ésenakhw  tebbédni 
weketsi heshkebgénin 


degwgwegwsédno 
shakhénukhw. 
Eddegnedi 
bekhwerdéneditéléd 
degwgwegwsena 


Méhro ni’asasléd ékhirirli 
shakéstéfeekhw akho, én 


4 

dembitakhw én jabitakhwli 


kwaneysu feyxakhwdi 
qoritakhwdi kwana er’ éftukhw 
gen yéstéro geresekw. 
Er’éh wajébéd — likwérséro 
aken kwedo kéntut énna 
shakéstéfines ketetebgéni 
namehrot teleleydédéno 
shakhnukhw. Akegen 
goritakhwdi _— élébérsakhwdi 
er’én likwérdéno 


cheggemtédéno gén. 


Eddegnedi bekhwerdénedi 
énna shakéstéfinedi 
wendeénardi én kéntut 
mehersenakhw meéhrorukhw 
kémanes ketetebakhw 
akhewéd, kéntut én naw 
mehersenakhw méhror 
kémanes fehemsédnokhér 
tebbédno _qorisdénollukhér 
cheggemtenekw. 


Eri geféd kwedo kénsura 
sidil berhéda wekétli, 
nidabritniléd akhén, eri ekétbet 
wek’ésto, nisenakhér kéntutdi 
ésakhw wefigeredi wetsedir 
derbéd, déyyada feyxakhw 
er’éfisi erdéno geresegew 
akhnewéd, méhrotél én téker 
kebténiw esbubléd lakhw 
akho  erersekw. Werikhw 


yénen, néki nibekhwerdéned 


dekwakhwéllu kémana 
méhrorukhwsi, fehemgikhér 
er’ égikhér, énteleyo 
sékwrakhw kémanes fehemro 
geresegakhw akhewéd. 


Nidaglikhér dekwellu méhrot 
leheeknil ésakhw  chéfrég 
akhén déhisakhw  wekét 
sédawakhwéd  merkistakhw 
akhla. Keéntut nicher 
emeri mehersenakhwéd 
xassebunukher fetteshunukher, 
ni demibra_ kebte énjefi 
dekwakhéllu méhror sebbetéd 
xassebu shékhwshétekw. 
Nédkha nimeswata meththu 
sederniléd demibra kebtekw. 


Eri geféd merkisten kwedo 
lakéntura ni’eddegned weri 
bekhwerdéned, mehersénedi 
meherdénedir weratli akhén, 


meherdakhw kénsuredi 
mehersew kéntutditél 
mehedakhw cangefna 
(kwelefna) sédawakhw 


akhla. Werikhw yénen lakhw 
eddegakhw kéntura sidil tewro 
aken, én teleleyu érgakhw 
mehersénedi meherdénedir 
werat dew yéro qessebsekw. 
Kénsuredi kéntutdi én naw 
shakhéno érgénakhw meéhror 
awayenléd fanekw. Nédkha 
kwéshushi kaya akhgi 
kwecherdi kwékénsureditkhér 
cheggemdeérekw. 


Néd_ sebbetéd _lakéntura 
méhrotél sérgul akhro aken, 
niméhror wekétsi tekewned 
eddegikhér bekhwerdégikhér 
niméhrot teleleydéro 
chebbersekw. 


Qelete Negasi 

Eres ékhwarurléd 198 1dir emeril dégge Xashelerékhweél ékhwarsakhw Doktor 


Beyan beledir qexatéd hembenekw yéstew behelin gérésudi méhuranditéléd lakhw 


gén. D/r Beyan céméréd génnay weqheyédkha beher akho énna célletit nil ewehabe 


ge’ ékhwén? Cébabéd nikénidi nimekheledit qwalakhwéd jifidisneellu hémbénekwén. 


Meéhrotél kwéseléf kwébéréf 
eweyakhw érgékhwén? 


Yébéréf  éfiwqwasisakhw 
gén! Jérémbisena meéhrotél 
meherséya yo segerli. 
Béshkot qwéya yo gén an 
segerakhw. Yécémér méhrosi 
tememgakhw jérémba akunsik 
yénedéggeetél érgakhw mhror 
lénén beekéstanékhwlii 
kénsura Tesfazgi: én 
nikéntutéd béshkotti éwellu 
wekétél shumérto dérgém 
yekwén. Endakhu teryokha: 
tureek qwénna kaya akhgi 
yécaqhémsena én méhrotéléd 
lalari shakhwkhwéen. Méhrotél 


déngaxéd ye’ ékhwarur 
segesnole béréf yéli. Yélawéd 
neweya derbéd téwo 
teleleydékhwén. 


Nidembi teleyakhw selfedi 


nebekedir gexatukhw 
kwémeéhror eseerarkha? 


2r mé’éb ge’éyérisi méhror 
werinnar gerikhw fehemsulle 
érgéla. 3r mé’ébli ge’éyosena 
warditenta akho sikhwer fe 


keshera/bérawwet edkhweén. 
Endakhe afiwkwer mé’éb 
akhrasik normal kéntura 
(gerikhw sédéwegakhw) 
akho teleleydékhwén. 


Afiwkwersi tememdo nebeka 
qexatli ge’éyosena méhrot 
tebbédo shakhéya kémeet 
yé’énterakhw emerir bakhét 
meéhrotélakhetfehemsékhwéen. 
Nebeka gexatli méhror léfén 
Megaréxukhwli dékwa 
segeren én méhror cagel 
meherdénikhwéd ganéc érgéli. 
Eshésh yokha yé’ékhwarursi 
gedamli tusdénolle 
wesweskhwénéllom. 
Ensinti yégena gedam 
Kapushinikhwli Deqemxare 
tustille. Nilkha  émmén 
émméndék méhror  eslulsi 
shakhwkhwén. Ewehabe 
tebbédet (study) ewehabeekha 

mehersetér warditetér dekoka hémbakhw kéntura dengobikhw semesterli 
eleeleykhwén. Nidembi 2r kwémesurukhw kweéléd sadéstegakhwéd én __ sejja 
qexatukhw méhrot gedam_ sireekhw wera qwakhwén?”  selfuli xébersekwén. 
Mendeferikhwél 4 emera yeek warditenta akresena Hemmeldekwénéllom. 


mehersékhwén. Nin de’em 
2r qexatukhw (high school) 
dékwa yéstakhw aken niwék én 
nimeherdéni cagel kollejsena 
messeltollu gerestakhw gen. 
En mehersénedi meherdénedir 
cagel léwér-deréb nidékéd 
tamém: én nil meherdewénna 
kénsutsékhér beledir qexatéd 
er’ éstew gérésudi kida-sufiudi 
érgénukhw. Néd_— sebbetéd 
én téker =yé’ewenénnar 
méhrorukhwsi lewwetakhwdi 
sab shakhisakhwdille 
Kabushinir gedam gén yéya 
geresekwéen. 


2r qexatukhwléd matrik 
akhrasik cébabédniwewekétéd 
méhrotel érgekka xassersénedi 
kékhinnardi (keshera/ 
bérawwet edna): ékhwarurléd 
akhén  eriwléd = érgekka 
kabenedi def’ etdi: weri yékhe 
hémbursena mesel tékyakhw 
(model) akhékhwélle yérakhw 
wanen: weri kwéwarditenti 
érgewléd élébdérew wanen. 


Bedero én an _ sabew 
ye’ ékhwarur (waldeen) 
gén. Yégenedi yékhérdi 
meherségew eres dékwa 
akenen méhrotél érgellom 
xassersénedi teleleynedi 
sédawakhw érgéla. Kwénénéd 
kwénéni yéneweéraqh 
fetteshtekw émma én lésodi 
ketinedi hémbew qwalésteek 
werikew naqhsénet 
deleydenekw. Sireekhwéd 
élébderi yékhér én yéketines 
qwalosena “Neéhitti wérakhre 
ketrikhwénélla? En 


ésekwékka. En fekkerdakhw 
yénelénénli sireekhw 
kéni érgukhw.  Méhrotél 
én bérawwet edni_ sélelsi 
selfiléd sikhwer akhrasik 
turen yéneléfiukhw démana 
keshera érgékhwenna. 
Yénejekheril 100 -— 150 
akreri fénthir érgétinna. 
Nédkha Meskerremér 
erba meshuw méhror terli 
fénthira nebekél turo “Neéhitti 
jerebekwén” yéro férirdekw. 


En fénthira nérgenléd 
cadegséro féro késteti émma 
nér’arekha kweénnantel 
éwéstekwékka. Yégenakhér 
yékhéréd law nan akhro 
def’ édetékhér kesherdetékher. 
Nehabineekha _yé’ékhwarur 
méhrotél geri xéséréd 
debbeldununna  érgénukhw. 
Yénedéggeetél nasena 
xéssuran ¢khwarur érgénukhw 
tekelelle. Yékhwarur dag 


kwedo_ sireekhwéd xabendi 
saburdisi élébdakhw keda 
(kahén) Kabushinirukhw 
abba Tesfalédet én  téker 
yé’ewénénnar méhrorukhwsi 


shakisakhwélle gén. 
Werent ni én_ sireekhw? 
Modeel hémbuma 
akhnékhwénékka? 

Abba Tesfalédet én méhror 
lénénukhw yemmementa 
(dayrekter) érgukhw. Niték 
yécaghémdi yé’edebdit 
wenwenno deleydénolle 


érgénukhw. En fekkerdakhw 
selfa semesterli kékin deemil 
11 dewli dembityo diwe 


10r meé’ébli = ge’éyosena 
yéfikhwétdi kwedfie “An 
kahén (keda) aknikhw shéfana 
yéxéllanli akhén = yéberli 
élla. Qeshshira akna yéferir 
akhla. Gedamsi  baréyellu 
gén sébdelle” yo bercheyo/ 
wedxédo xabberkhwénellom. 
Abba Tesfalédet de’em énna 
méhrot karemto wejjebeleka 
yéno gewinikhwélle. An 
normal nishu — geresakhw 
sédéwenta akho mendertéya 
gén yéférir yékhwénéllom. 
Yé’edebli an dima yékoril 


waséstelle émménsi 
tébsegékhér tantégékhér 
geshéd gesh déwni_ kéni 
hémbekweélle. 
Matrik: Sergel 
Yuniveréstité] § Xéberséna 


eweyakhw érgékhwén? 


Matrikukhwdi  nisergeldisi 
gabino aknen én maxberukhw 
meéhror léfénli érgenna séfet 


méhrorukhw  charidi__kida- 
meqhréxukhw  yémmamdi 
érgukhw. 12 mé’ébli 32 kéntut 
érgénnakhérléd semester 
selfukhwli 29r deemil fe 
érgakhw lifer = semesterli 


geriwsi féngélo gelebbedo | fa 
werl lifier akho énterekwéka. 
Géndi éfiga wardo érgukhw. 
Genja akhén kwéméehrotéléd 
hemmelsénna érgéla. Qirdi 
gerékdi kwéhemmet méhrodi 
tebbédnedi gén. En yén matrik 
ésneekhwéllu eme 2000tél én 
32 kéntutléd 27 yuniveréstitél 
dekwnukhwén. Matrikli wéra 
tok akhna yakhw wefiqera 

gwe érgukhw. An de’em ganéc 
érgékhwén. Yéchersi “Wasa 
an dekwen dekwténo gén. 
An kebtenkha kebtiténo gén” 
yékhwénéllom. Wéred an 
shemdedned_ tebbédsakhwsi; 


kwe’akhweréd shaknil 
warditakhwélle érgéla. 
Lakétabsi nil waneet 
yé’akhwerli shakhollu 
ferdéya chegem — shakhli. 


Enna neweya cageléd éddinil 
er’éstew Hénédqwér dékwa 


dekwennille. Nadékhér 
nabeledli weratéd wardito 
letteqakhér gén. An_ bes 


énna shib (maths) dewsena 
yew méhror jénéssi gerikhw 
énkelu érgéli. De’em jografdi 
tarikhdirsena (héjjam) yew 
yégwakhwra érgukhw. 


Yuniveréstir 2r — emeril 
férirdakhw méhror bena 
wéra érgékhwén? Werikhw 
nit férirdékhwén? 


Yuniveréstir 2r emerikhw 
bena méhrorékhwéd 
férirli. Public policy 
yakhw_ ferirkhwén. Nilkha 
én an  éntherakhw _ jénés 
méhrorukhw (Mathematics) 
diwikhwélle. Ensin énsinkha 
én yuniveréstir péresidenti 
doktor Welde’ab Isaqhtél fero 
yéchegemdi an jerebakhwdit 


xabberosenekéllu kwedfied 
yéférir _—_tarikh (history) 
akhukhw. Ninkha an 
énkelakhw érgénedin 
énseeketéléd terse 
lasemisterléd eri semisterli 


yénéghwath (points) 3téléd 
béréfyo 4 akhrasik legedu 
fero kébyakhw  derejjetéd 
sergeléd tememdékhweén. 


En méhrot lésotél melekolu 


sédawnedinélle nidag 
kwesa erlw nebebdu 
érgékhwén. Kétab  shatékdi 
qwer’anditél akhrasik 
nebebdénedi _—_ wardisneditél 
wenwenu érgékhwén. En 
selfa digrirukhw yémehrot 


yécherléd selfa akho sergeléd 
tememdénedin yémekheledi 
yénéyetdirsena én kollejli 
kénsura (GA) akhwkhwén. 
Kollej May-Nefxirékhwli 
5 emers meherdéni dembi 
kébyakhw méhrorukhw 
teleleydénna bakhét 
masterésukhw ernedin Hénéd 
béril fero yéméhrot kébyakhw 
cajelakhw keshered (Great 
distinction) gewérsékhwén. 
Nil  yégewérséni dembi 
nidyo yéméhrot teleleydéya 
Norweydi Ithalyaditél 
bakhét ero érgékhweéen. 
Yébéréflédék de’em yékol 
wentero xéshéméd yéshansi 
meherdéya yakhw_ xéllan 
érgénedinéle barollom 
wenterkhwén. Y éwenterni 
dembi kédmetél wanu 2016r 
emeetél Asmara  Palasli 
éddényikhw wéchchum 
céglo (international 
conference) éste érgakhwli 
én dibbil gérésuwéd sukwrew 
tebbédniw kétubanléd 
yéri selfa féti. Nil dibbito 
érgewléd lakhw Ithalyikhwra 
pérofeeser sireekhwéd erdolle 
jerebet nisena kwedo Erobbil 


méhrot teleleydénikhw 
bakhét menxéro jerebetér 
xabberukhw. En éwén de’em 


sédawakhwéd dekwéstakhw 
bakhét érgéla. Nil ge’éyéto 
7 ben mermeriwdi wardodi 
wefiqerakhw érgukhw. 


Nimethmethu kwedo wechem 
Afriqi lanarékhwéd (Pan 
Africanism) éweéstakhw 
bakhétér érgukhw.- Nilér 
wardito la’unar  cafiqeyli 
leenerdékel cawtitkhwen. 
En wekét éndil kollej May- 
Nefxirékhwel lefika léwér- 
derbukhwli (Department of 
social science) yemementa 
akho niddag kwedo (ELFA) 
Ifa Pérojekt yéstakhweél 
Erétéryedi Finland’ dir 
wendénnar meéhrorékhwéd 
qwalakhw_ garli__— Erétéryi 
beledir wekil (CO- 
ORDINATOR) — érgékhwéen. 
Qithorikhw érgénedin yékhe 
niwék én ésta_ ererséfina 
yéderbéd aku érgukhw. 


Kwécémérdi qwaléstu én 
med beher akho taqhlemeka? 


En geri gérésdi méxléldi 
jerebew kédemdi  meddi 
taqhaw érgénedin qira genja 
érgélelle. Qir 3-4 — secat 
ewweysi genju érgéli. Nil 
wanu la’unar jab Finlanditél 
kédmetukhw  ge’éyénna ése 
yéwenterni dembi May- 
Nefxitél érgakhw nadéka 
awwakhw pérofeesersi 
ero 2. bakhét méhroru 
(scholarsip) Erobbikhwdi 
Afrigikhwditél cawtito 
waneet xabberkhwénéllu. 
Nidi ésneekhw xéberukhw 
kwedfiedkha én Erobbikhwsi 
férirkhwéen. Weéred én 
Ithalyikhw nidékéd 
rebxédakhwdi reqhebsakhwdi 
érgukhw. Ithalya fero 4 emera 
feygetéd mehersékhwén. En 
méhro_— gerikhw __taghlelle. 
Wered émmana __jabiso 
keddemo érgew  tebbédniw 

pérojektir kétuban (project 


papers) érgékhwelle. 
Sireekhwéd 6én__ pérojektir 
wéraghléd lari cébabéd 
éddini qexatéd _ bérkésfia 
Afriqikhwél selfa hedegséreri 
joral érgérénnedin 
gerikhwdik _ er’ ésistilleekhér 
kabitilleekhér. Enna xéshém 
néd sebbetédkha geri 
dibbatat éddinyiwli feréya 
wefigeren = jerebdewsikélle 
likwésineek sébdunulle 


érgénénnedin érobbénnalatéd 
nera éndera yu dekwsakhw 
wekét éqhwtukhw = akhla. 
Eddinyi gexatéd éstu érgew 
dibbatatdi seminaratditél 
caddemseek feru érgékhwén. 
Endehabeekha geri gencatdi 
feygetdisi én  kébyakhw 
qexat méhrorukhwli (Phd) 
doktereyétukhw gewredi 
keshereditél  ge’éyékhweéen. 
Nidembékhér éddényi qexatéd 


er’ éstew pérofeeseratdi 
xéberéd keddemnewdi 
cawtitnewdi tebbédnatat 


érgukhw. En yétéker mekhela 
de’em wenterdo kwébeleditél 
keddemnedi menderténedi 
yakhw érgénedin yékédmetli 
wenterkhwén. Enna korona 


(Covid-19)  wekétli énto 
lasemestersi | May-Nefxitel 
yékeddemni dembi én 


kébyew tékkalat méhroruwéd 
yemmementa  éseekhwélle 
shéfianedi meqhréxdisi 
“kwégérésdi kwécaqhémdisi 
déyyada demcédtollu 
geresrakhw: beleditér 
rebxédakhw akhro” yésto 
kollej © Caddi-Qeyéxrékhwel 
yemmemsékhweén. 
Anfér  lebbeka _ faréxéd 
kelebérkhwéneéllu. Nansukeér 


én lemellemdi kédmetdi kebte 
lla. Jar cafyetdi wekétdi 
éwenélle geriw keddeméya 
sadekwén. 


La’éka, shalota niweqhey 
bejjakhen nishu mékhirekw: 
énkeli kékhan chiwa 
shakna... 


Yeewa kwé’émmén. De’em 
xayyemkhwenkheér yeli. 
Yéxayatél én xéwwen yeéreri 
yébena nini gén. Emmén 
kidekw én jabitakhw wekétli 
énna gar nis selfa éwollu érgli. 
Mekhirakhéréllu —_ tekisegrin 
kwedo! Nin mékhirsakhwdi 
kebtakhwdi akhla. Geriw 
wethethenew érgékhwér 
hémbekwér. Nafiia gedém 
jar ebéd nidengobil ge’éyo 
hémbekwén yekwén. Enna 
éntera wekét takhatukhwli 
lakwara baxro kékhanukhwli 
caddemsénedi éntesessécnedi 
kebtirokkum akhla. 


Kénturisena —kwéméhrodi 
kwémekheledit teleleydénil 
cangefakhwéka werl 
sada kebisakhwéka  xalet 


érgukhwma? 


Emméndék 
aken yékhérdi yégenedi 
aghtérasik kékin gen. 
Nansuk nad wejjeba_ feksi 
fedeykhwénéllom dékwa yeli. 
Akha chegemdi cangefakhw 


gabéya 


xaletdi gofseginénna 
nidékéd kéléwérno 
kébanéd _legeddénékhwélle. 
Sireekhwéd  méhrotél an 
kaya akhgi yéséqhwew 
yéshansékhér yuniversiti 


téwno sabéstakhw kékhinnardi 
kesheredisi teleleydew gén. 


Yé’ékhwarur gibdi shamedi 
érgénukhw. Nidag kwedo 
an xanqeqenta érgéli. Seladi 
cheggemdenélleankeddeméya 
geresakhwsik yémeéhror 
derbéd akhén yénexaréd 
kédmetli segerekwén. 
Minewale: dérawliko: 
eeditin keddemekwén. 
Yébéréflédék yéshu gereséya 
yenta érgékhwén. Akha 
kédmetléd dembira  yeli. 
Yuniveréstitéléd gewérsu yéd 
aghtew seladi érgékhwélle. 
Ekakot ge’éyosena_ eriwléd 
chebberentedi shiwentedi 
akhéya shakhli yakhw 
mekhela érgénedinélle 
yégenji wekétsi shégwdo 
yékédmet wekétsi bejjakhdu 
érgékhwén. Ladon Asmeriléd 
net akhrasik gemdisen seladi 
be minewaleetél segerelu 
wekét érgékhwelle. Lagérésh 
be  cheggemtellu wekét 
érgékhwelle. 


Kwécémeérli gencédakhwéka 


werl yétemneet  erkhwén 
yéro sireekhwéd 


élébdérakhw wanen... 


ferellu wekétli 
émméndi éddeényet 
qwalkhwén. Yédi érgew 
warditenti kéntut Hénédqweérsi 
énget Libanos: Sorya: 
Angola: Ciraqh: Naijeerya 
.... Ergénukhw. Hénédqwéréd 
yuniveréstitél téwro méhrosi 
geweéersénedi kebténedi kéredi 
menderténedirsena gén. 
Gewérséro meerir kédmet 
shakna geri seladi kefelsellu 
rédéqh gén. Qirdi gerékdi 
genja shakhénni. Xénég 
yenekw. Nadi  warditto 
akren genja yéstakhwlédék 


Hénditeél 

xarremséto shakhrukhw. 
An mékhiregakhw  Shishu 
yéstakhw keéntura érgukhw. 
Leefierék yédi nidi nadéka 
ewweysi akhno yédi nidir 
nebekel érga wardo aqhtérasik 
déqqub érgukhw. Nit letteqho 
selfa yé’aknakha énna_ néki 


hémbellu yé’ewénénnarsi 
mehedekw. Parlimi cher 
akhew kew behelin: 


nadékakhw Heénditél erersew 
éslamukhw wekil: Kofi Anan 
... neweyew kewdi ererséfina 
mehedelka bakhétdi gencatdi 
sédawakhw akhla. En yégewra 


gérgél kébtanil  (ésteejli) 
fe wecadsi sékwsunsik én 
gérgikhw xéshémukhw 
céddum érgakhw ambasader 
Tranukhw yékesheres 
lamésulle: xaqwqwefo 
selemulle “wenterdo 


kwébeleditél keddemi” yerille 
fina ye’ éhwqwewiléd yélékwli 
akhrasik waséstékhwélle. 
Nédkha niléd wentero yékol 
gencatéd keddemo kébyakhw 
méhro Phd _  doktoretukhw 
Ithalyil kékhinnaréd célletitli 
ge’ éséya likwa akhékhwelle. 


Kwekénitéléd béréf yéro 
méhrot tebbédnil — sérgul 
féra erto eweya meéxlél 
férirsakhwén (kwétu: 
gended: wechuméd ...)? 


_ fakwénéllu. 


Yékénitéléd gabéya 
aken an xéberbero akha 
cagel nefcéstu érgékhweén. 
Bedero én _ kétabsi ladon 
thélluqhéd shelléd-shelli 
Démokha én 
kémanatatsi 
néqhwathéd chémmemli 
shakho nidembi _ keétabli 
wentereli. Kékin warditenti 
kéntutdi akhro  fédi-gwédi 
yéstéfina én méhrodi télémdi 
mékhirsegesena akho 
shakhéstéro  kabekw. Néd 
sebbetéd nidékéd dellemro 
kwétutél akhén xéberéd 
tebbédna cawtisisroka 
geresekw yenta gén. 


téker-téker 


Kéntutsi namekheledi 
sadeditéléd kwelefew 
xawwendew achgum wereni 
akhra? 


Kébyakhwéd méhro 
kollejat qexatukhwli 
kénsurisena 15 — emeetat 
ewweysi ése hémbekwén. 


Kéntutdi geriw jifié¢stekwén: 
kwélkwéla naderejjetli gemo 
engefdéyellom na’achgumsi 
wenwenekweéen; shéfieekér 
wefnqerekwénéllom. 
Ménnada_ = lakhw __kékhin 
érgakhw xayyemu _ feren 
waséstekwelle. An 
yéwegémeéd én téker chegem 
akho hémbew — ékhwarur 
naqhwérléd chebberenakhwdi 
sadenakhwdi gén. En 
émméndi hémba nacaqhémsi 
delleydégni nehabegren: 
neetikew naqhsegren yunu 
mékhweér taqhdenekweéellom. 
Kwékewsi bardo ferni 
xasab wane dembi_ én 
méhrotél hémba xassersénna 
xawwenekw. Akha derébdik; 


Erobba: Kanadameni 
Ameerika ferto geresrekw. 


Méhro énget fernedi 
masterésdi digritat qechcherdo 
fernedi ewéskot  sireekhw 


akhet er’énna jerebdekw. En 
nidékasén jibakhw yéne’éka- 
maxberli lecayo hémbakhw 
chegem yémeswat fernukhw 
yéreek geséd éfiget gayténna 
déda gén. Enna cédér nin 
sédawakhw akhla. Ewehabne 
merhéyo ernollu kémneet 
xassebna jerebdekw. Erikhw 
sekkefdakhw gar kollejatél 
éntérosena én nil xébersewéka 
kwémeswatéd sédéwsénna: 
shakhda edebéd nantételéd 
féenna hémbekw.  Ejennit 
shéréw cérgew  yéne’éka- 
maxber kénidi cawadiditéléd 
feew garat serena: din 
beentheersena yewdi eriwdi 
én téker bétér méhrorukhwléd 
geleddo fédekwéllom. 


Neékir 
akhén 


kéntutdi kwéjabuli 
kwégémli érgew 
kéntutdit wardisnen  wéri 
siréstéfina hémbakhwén? 
(kidded akhén jibed) 


Akha gémék niwekétsena 
nichegem shakw. 
Sireekhwéd énna=s gem 
nanduli hémbewellom 
canaqhefew na’achgumsi 
mékhirno shakhénni. Niték 
xéyyéménteesi kaya akhgi 
ékwliso ni’ejjiwedi kéywedi 
geshéd weggemnollu 
shakhnékhwen. An 
taghdégi ¢mmén _ celled 
gabeéya én kollejatli geri 
wekét éseekhér yé’aknedi 
atwayendakhwéssena 
sireekhwéd 2012 téléd énna 
dekwew 10 emeril éntew 

cébabéd kéntut yénebelediru 
sireekhwédkha yéne’ éka- 
maxber Bélinewsi qwalnen 
aqhtérasik tantédekwélle. 
Jabityu énna Lasaleer méhror 
léfiéndi  nidewelwelditéléd 
énteru érgew kéntut na’edeb: 
nakékhinnar: naserena akhén 
nidékéd naqwala  tékéd 
eleeleysewdi sabéstewdi 
érgénukhw. Néki de’em 
énna xéshém nin élla. Niwék 
lewwetsukhw. Hémbursena 
yénegémukhwli hedegéya 
aken yén  gewérsénnaka 
nitemaméd én saynesukhw 
dipartémentitéléd (lefika 
méhrorékhwléd) selfa 
feew 32 téléd én 4 
Bélinaqwér = érgénukhwéen. 
Yénejabkhér ménnada 
én lefka  injénerinékhwli 
nakékhinnaréd selfil 
hedegsew xabbendew 
yéneshan érgénukhw. Néki 
dekwned kaya menqeshtew 
géngéra wardotél xassersew 
qwalekwén énkwéli. Enna 
humetukhw hémba chegeméd 
sédéwséno én _ na’emerir 
bakhétsi shébbuwdenekwéer 
xawwendenekwer. Enna 
qéssew jabber gém nashandi 
wardisnollom aknen nékiru 
élénni yéstéro — geresekw. 
Hémbu yécher kénsut énna 
émmanajograf: tarikh: soshaldi 
antéropolojirsena yew lefikék 
kollejuli shéngéréwsena 
shékhértu érgew énte’ejennit 
wéra erollom néki élénni? 
Yineekshiba gweheyekwén. 
Enna béres bardeek 
gayténikhw xasab xawwan 
wanu célletit élla. 


Ynaékhwarurdi éka- 
maxberdi méhrotél 


hémbellom fehem {§ 
eweyakhw hémbakhwén 
yérakhwén: nagerda wéra ‘et 
akhro wejjebakhwén? 


Ekhwarurukhw 
meddi xassersénedi 
ni’émmanisena 
hémbekw tekelelle. 
Nawér én naqwérakhw 
fehemsi sab ___ shakhisnil 
gerda beher  shakhnukhw. 
Asmeril nan kéntut naqwér 
sérgulan akhdénollom 
jerebdewsikéllom 
dellemdenekwéllom émma 
niféres weratéd qwalenekw. 
Yéne’éka-maxberli qwalnen 
de’em naqwéréd kwesa méhro 
likwésnil cébabéd  akhén 
béxtoru tékkalatli qwalésta 
techagemna_ gerikhw Ella. 
Shégha wekétli debbeldéro 
xéséréd meherdénna  élla. 
Ekhwarur nawajéb ésenekw 
élénni. Lakéntura  méhror 
léfénli segerned kaya sérgul 
akhro geresela. Law-shengeb 
kwestew méhro_ kabenedi 
likwedi jerebdekw. Fedigra 
féra chebbersela. 


Dengobil gérésukhw 
kwé’aknisena: —_yénekéntut 
shalotéd dekwsérakhw 
néshqha: mekhwekhwnedi 
kwedfiedi 

Akha = gémék ___sonidaletli 


gofsakhwéllu chegem shakw. 
Enna nékir shalotkhér chegem 
waneetéllom § fehemekweéen. 
De’em chegem hémbekw 
yéro kwerekwkwemséro 
cangefsénedi kebténedi 
xéwwén gén. En yébérli 
sada kebenta aknikhw xéllan 
élla. Ekhwarur émméndi 


med mékhwérno nagerdesék 


ésidéno wejjebekwéllom. 
Kéntutkhér nadébla 
tebbédno lemellem yédéno 
shakhnukhw. Yénebeleditél 
hémba chegem dima éndakhe 
mendertakhw akhla. Meeri 
ni ésiro geresakhwsék 
ésekw énkukhw. Yénekéntut 
nam¢ehrot sergeléd tememdéno 
selfa deemil akhno na’éka- 
maxberli Iléwta naqhsédéno 
akenen bederno  nashut 
lewwetsédéno — shakhnukhw. 
Dima kwéxéshémdi gencatdi 
kwébeledél gén ni erersakhw. 
Netéd ferew méhro éngew 
shalot Erobbil ferno wéra 
keddemenet geri _ beledatli 
jéléléwo = qwalkhwénéllom. 
Genjinnarli rekhis kédmet 
naxarukhwli gen naw 
keddemenakhw. Erakw 
seqhelnedi gemdénedi nat 
tekew kédem xawwananditél 
segerenekw. Endehabreekha 
weriko emera  keddemto 
geresrakhwén? Méhro 
dabernedi legeddénedir eba 
gén. Addamtéléd  qébliléd 
chebbergéri kwéshu geresto 
akren méhro — waniroka 
jerebdekw. Néd__ sebbetéd 
nawék yéshan génnatit kéntut 
emerir _kiserité] —_ karténo 
gwéréd éntemedsi er’édéno 
techagemténo tefaneyekwéen. 

| as | 
Rishet Welde Edris 


= *‘bekhértegri nér beqlélisi debreeri’ 


Enseeka Besékdiredi (30 
Xédar 1970) Cunedi (1 Taxsas 
1970) dédaker emeet gén. 
Degegi Sekwineka bériw 
ferxeenti akhgewék nawék 
xawyo kew hérebro érgukhw. 
Selebil @n — ceelebercéd- 
debresiner derbél erersew 
degegi Shécéb,Rebtodi 
Jembereghdi xaw yégew 
akhnedin Atkomdi 
Xamedeyditéléd § hérebrew 
Shécébdi Rebtoditeél 
cayébérno érgénukhw. 
Chiwa Welde Edrisrukhér 
Xamedeytéléd (Cadi jelay) 


Shécéb ceerno cayébérno 
érgénukhw. En  énseeker 
weketli sérgwi  dembayi 


érgéreri Rishet naqwrakhér 
nérkewdi diwinénnedin nadi 
hérebérdo Shécéb cayébérti. 
Rishet énseeka Beérhane 
Néguseekhwril (koken 
Sekwineka béra) kékhansére 
emera ésigreri sérgwi gén. 


En énseeker wekétli 
‘Shambel Kebbede’ 
yéstakhwéd merxéstew 
casker wekét dérfiakhwéd 


Debresinetél mecasker ésine 
én dewelwelli érga degegir 
akhwerli nanma géjen akhro 
er’ éstégakhw dédedi kéredir 


gwe’i mehedno érgénukhw. 
En degegitéléd lakhwlahwéd 


estineek Debresinetél 
énshewsew kew _ bejjekhu 
feru érgukhw. Rishetkhér 


sérgwi akru énna néshwa nin 
sererlella. Néri 1968 tél canqi 
akru ‘sewretdi kabéstéfirekw’ 
yéstéro Maryam gébi Asmeril 
erbéya kwara énshewséro 
érgéti. Thérrir erba 1971 
gérgat selfulékhér kwedo 
énéxan Shécébtéléd caskeréd 
deheyséro Debresina_ féro 
maxbusli ebbesteéti. 


“Jéndiriqwi 
‘akhli’ —_—-yérosena, 
Weldeet niqwrer rafisi 
naghséro fesno ni éntrasi 
leefa nefésri nérgena yégena 
Asmayétdi nérkhéréd dan 
yékhér Azazi Cameérdidi laqir 
Debresinatél kew lawdi kéti. 
Yékhér Welde kokentéléd 
niqwrer rafisi edo girdi 
gerékdi fero lifer kwaril 
Debresina wenterukhw. 
Néguse Cétmandékhwrakhér 
nikhwredi nikhwredqwir 
ékhérdit teleyo Debresina 
éntukhw. En casker Bérhane 
yékhér Weldeerewdi 
qebled énterakhwsi 
qwalnosena jéndiremeni 


gén’ yéstéro 


yekheér 


akhla 
naw  nefcésténakhw 
aqhtérasik 
érgukhw. 
fédno nikessi fetteshnukhw. 
Méqaqedi eresedi ni’akned 


ekkedsédéno 
cagel 

sireekhw 
Nimesderetsi 


émma 


nikes sédawakhwdi 
teqakhwdi mékhwru 
mendertakhw akhnedifinia 
kesél]_ mékhwrukhw_ felekha 
diwsikhw. Nédkha én 
casker ‘énna felekha nin 
kelashinukhw gén’ yakhw 
défiwanil ge’éyénukhw. 
Nédkha Bérhane  jéndira 
jebhetukhw gen yésto 


nid nid nantétsi dembira 
énshewsukhw. Yékhér Welde 
niqwret dé’endéro yu niqwrer 
ranisi afayti nantel nigemdéned 
ni yeridi ni haberidit ketikhw. 
‘Yét énteméradsék  éselle 
énna amanetéd edo énto 


Shalot 79 
hémbakhw ékakhwresa chefchefno kunékhwéllom. 
thelleqelu éntecayéb’ yo 


mesakenséfu shiwikhwéllom. 
En casker lakin bari Bérhanet 
thelleqdéno ‘kwédkha_ ewi 
daxna xasseboka wane’ 
yewédsena yékhér Weldeetér 
edno énshewnékhwellu. 


Yékheér Weldeedi 
Bérhanedi én émmana najab 
Xamedeyteéléd énshewso 
xaqefew Gebréséllase 
Kéfleekhwredi Yexannés 
Beréhékhwredidi lat 
énshewséno wantunu 
én naw  kwéwéstédéno 
ferenakhwli akhrasik béréf 
yénosena bekhekhedi 
gwé ‘idisi habenewék 


er’émbéstikhwéllom. 
Sireekhwéd yékhér Welde 
‘yéqwret yu ba ékakhwra 
Iekkemkhwén’ yo agqhtérasik 
nishursén Bérhaneesi 
gweheyukhw. Wentetereeka 
‘éntecayéb yét éntemérasék 
éselle, énna  amanetétéd 
naqsakhwsékha thelleqelu’ yo 
shiwikhwéllom. Wasew lakin 
erla. Gar niwék défiwésto kéra 
akanli akhrasék akeet naw 
fwerenakhwsi fehemosenakha 


shiwansi baro mewcitatsi 
déngihdukhw.  ‘yewuuuuu! 
yewuuuuuu! yewuuuul.... 


Medhenyacalemsi 
ésikhwénékum! jarsi 
ésikhwénékum! Yo gecaratsi 
ésikhw. Weéra akhro émma 
énkew nat shakho érgew 
nees wasewdi raxmet shawdi 
érgénni. Bari rexamdéno 
én nawac yéna dékwa 
xareqdollom témya _ yineek 


ketketunullom 


genféféd 
érgénukhw. Yékhér Welde 


lakin kwedek kaya 
yu érgukhw. _—_— Debresina 
yékhér Weldeedi nicherdir 
mewcitatéd bellestéti. En 
caskerkha nakeyten én 
namewcitatsi cableldéno 
deheysi kébsine horya ésnil 


Wwac 


gweénukhw. Casker  geriw 
sejja énshewso hémbew 
mesakinsi nanebekél 
ésine gwesesunukhér 
derrekunukhér ‘ayferram 
gobez ayferram’ yunu 


kékhansena horya ésunukhér 
bereyunukhér én naw xassebno 
hémbena akanli akhrasék 
edno fernékhwéllom. 


Nakhineekha én caskerdi 


én kéri akanli  akhrasik 
gwesestu érgew jar qwerdi 
lat Debresina dégeer 
nebekléd én menkinetéd 
Debresina  akhrasik nid 
ceerda jehetéd shishédno 
xeegeysénukhw. Shirunu 


fernesenakha én mewcitatdi 
én horya én caskerékhwdi 
dédu ferukhw. Kwax yereri 
thelgeti waséstégrékha 
sejjerték mérawisena kérénéd 


Kokentéléd nikhwred 
gwérbet Debresina 
feekhw  yékhér Néguse 


Cétmandékhwra, leefianefésri 
érgéreri yégena Asmayét, 
Rishetdi nérkhéréd dan Azazi 
Camérdékhwredi én awaynsi 
qwalno qebechnosena naw 
érgénakhwléd fetetax yéno 
sérunu nagesh Shécéb 
akhrasik wenternukhw. 
En wekét éndin kwénash 
kerte kéb sére séregrakhw 
ni’érgéned gwedgwél kérfies 
tusro ferna akhgakhw eri férir 
érgéla. Rishetdi nérkewdékhér 
nini gén naw erneri. 


Rishet émmana Bérhaner jab 
nidan niqéddakhwli Génboteél 
gén néri  temneetsérakhw. 
Akhén géra Génbot Rishetél 
ge’é yégi  shekhwéshto 
kérnedin gén Bérhaneetél néri 
ceerdakhw. Bérhaneekhér 
nakhe nidérarsék 
dératosenakha yékhér Néguse 
‘yeme’ékwet, yéeme’ékwet 
gén Bérhane kéren yéjekheril 
Bérhane nértéléd ékhwarséro 
gén’ yo neweynedin afifér 
sikhwer Méké’eel Néguseeteél 


temneetséro  ceerti. Canqi 
bekhértre ‘Témnit’  shéjfiti. 
Nérdembi Qwéra ékhwardo 
‘Bérhane’ yéstukhw need 
dembikhér qwérdi cénqaqdi 
ékhwardo nérqwerdi 
nérqwéraqwerdit qwalti. 


Méqhwles dekwséro_ tékéd 
debbestérokha akhgérerirsena 
akhro mendertéru sefieti. 


Yégena Asmayétkhér én 


Shalot ml 
yékhér Welde chefchefso 2021 erba Xédartéri nérselfél sebeksékhwélla. Lebbekiri, 
kéraka gwedgwel cérga_ tékyakhwdi méqwledit fahémi, dégeedi werebedir 
xénotsi ékhwardo ‘Féqhadu’ qwalo dekwsew  neércélél merxantedi tekewentedi 
yéro — shefitillu. Féqhadu lari qwalegesena dimesi érgéret semac fikhw. 
legedo én Erétéryet shéfiwitukhw. En ferxawdikha Feledarébli meshéwéd 
kwentéléd de’endéro segerew _ ferxatli gweheyewdékha meshéw méhror léfén béstu 
nishandi xéberse niwajébsi gweheyli qilségi séqhwet nérshebdi neérsurdi  edro 
ésikhwér nan akhrasék ésekw ewwet feru sehew kénsutsi kelebérdu érgéret 
énkweékhwer. nérlékwékwkheér dimesi meskersukhw. Akha ¢éka 
fikhukhw. En ferxat akanli weratlék Rishet éngakhw 

Yenegena = Asmayetkher — gemmeldakhw bekhekhi tamit érgégetéllu déwéstikhw. 
neki akhrasik = (04/2023) akanlékha defé’édniléd Bélinsi wekkeldo emered 


nérhiwetéd hémbeti. 


Rishet béra késakhwsék 
nércafyet shégu  ferukhw. 
Shékhwda teqakhw_ keériléd 
dekwegakhw _ ni’aknedkha 


qilségakhw nér’ ebkhér dimesi 
ebbestukhw. Dimer  fikhwi 
akanli dekwti. 


Nér’ erbél 
émnetdir 


Rishet kidandi 
mesuna  érgéret 


emera én Asmeril éstu érga 
feestivalli xéberséru érgéti. 
En sireekhw nérgérésékha én 
néri dekwséra achgumsi newa 
yero chefferti. 


Merek wéreni 


Meérék casterli mehedsakhw 
xiletukhw telwaxérna 
(bélléchta) —eelektérikukhw 
gén. Bejjékhanesék = én 
yén qwalno — geresnakhw 
mérék béredi békwanedir 
nebekél mehedsakhw  gén. 
Mérék =labékwanil — weri 
yékhe békwanedi  aryedir 
nebekél nisenakhér natnatur 
geféd énterew 2 békwani 
nebekél mehedsekw. Casterli 
(atomesferli) mehedsen én 
eelektérikukhw nixil aryil 
daxyekw. Enna xil_ nififia 
ewi er’ékhwén _ nigebed 
dekwreri érbénnal wantéren 
heshkebrolla geresekw. 
Ewwet kebtakhw  kébyo 
hémbakhw ni’akned yékhe 
béril ni naqhséro geresa gweta 


shakhla. Béril thecambakhw 
mérék ékedi nébretditél gweta 
gemdekw. En xiletukhw gén 
yéstakhw béril thecambakhw 
mérék belsemli 299,792 kilo 
meter gaytekw. Niqéyyas 
lamilyon volt akakhw 
eelektérik thelleqhnedkha 
én  nidewelwelli hémba 
aryi bérbérnes yékhe 33 six 
digri senti-géreed akhrasik 
béresena hebekwellu. 
(wardisni metan 100 digri 
senti-géreedli caqhw_ bélko 
heffil weri gazli lewwetsekw). 
Geri debenatéd mérék 
lamé’ ékér fer’ikhwéssena 
qwaléstu. diwikhw. Wereni 
akhetkha deleyso  sefiela. 
Jabber Gérikhdi Romiqwérdi 
méréksi én naw éménenew 


ni? 


tha’otukhw sélaxsena 
(débla énshékhukhwéssena) 
qwalunullu sefienekw. 


éka-maxber 
Afrigikhwli yékhe mérék 
thecambellu akandi ¢ékedit 
xaramukhw: éshteekhw gén 
yeno éménunu _ sefienekw. 
1700 dengobi daletél 
320di emerijab lalari ¢k 
Ewrobbiwdi Ameerikiwdi 
beekéstanukhw deweles 
dewweldéned meéréksi 
shishéddénollu geresenet 
éménunu sefienekw. 1752tél 
de’em Ameerikikhwra gérés 
shakhw félasfa Benjamin 
Férankélin éseekhw 
tebbédnedi tawernedisi mérék 
eelektérikukhw _ telwaxérna 
akhet fehemukhw. 


Lalari 


Shalot 


al 


Lo 


Enna yén  menderténeri 
édénytél hémbew  énsusu 
shib wérikew akhet ékudéd 
er’akhw addam élla. Akha 
emerilék émmana_ er’éstew 
xadayés énsus_ errsenekw. 
Nansuk én _ l|éwér-derbuli 
gérés shawéd erso hémba 
énsus jénés béjjékh 1.5 
milyon ge’éyekw. Niléd én 
lamilyon akew xasherat qésh 
gén. Yénebéril hémbewléd 
én ékudéd er’éstgew gén 
yéstew énsusléd 21 séx jénés 
casiw: 9700 jénés jekelakhw: 
6500 lemementi: 4000 béredi 
caqhwditel mendertew 
(amfibyanés): 4500 jénés 
nebsentiru erersekw. Nadéka 
énsusléd én beher éfiwqwéwa 
shakhw énsus jana gé. 
Ni’éitwqwéwi qéddéntékha 
lamétérdi rébucdi ge’éyekw. 
Nadékeléd kufiakhw  célél 
shaw énsus yékhe ferdedi 
lofikedi gén. Naceélél 
addamindéqwérékhwéd 
éshbikot ge’ éyekw. 


* Lafiqi fuferikhw én 
ni’eri gerob shirénléd 
shirekw. Hémbu:-  nishiréfi 
10sentémétér aken  nilafiqi 
17sentémétér akekw. Lafufera 
nishiréfii ewweysi shirakhw 
lafiqi shakw. 


° Cémér énsusukhw 
génditew sécotatléd geri 
emeetatli akhrasik siréréfiekw. 
Hémbu:-  shinshi génditew 
sécotatukhw weri gérgatukhw 
cémér shakw. Lalari 
gobéyeetata cémérkha 100 


Gele ensus 
sehbbetEéA 


emera ewweysi ge’ éyekw. 


* Emera 2003tél séxe 
Ameerikil Félorida yésta 
warédéli énsus  kedenu 
shakhéstellu akanli kérakhw 
gobéyeera nicémér 248 
emeredi 3 unardi éseekhw 
ersukhw. Yénebeledi 


Erétéryilkhér Thélyani xékém 
wekétléd terse tebebsew 90- 
100 emeetat éseew gobéyeetat 
ererésekw. 


Ensusdi naféritni (¢khwarni) 
xaletdit er’édénukhwma? 


(Sér shakniléd ékhwarnil 
akhrasik) 


¢ Jana:- sér ésére 21-22 


erbi dembi ékhwareti. Jana 
fénteyéd géra menetétéd 
ékhwaregret. 

* Démmura:- sér_ ésre 


65 kwari dembi 4 éqhwér 
ékhwardet. 

¢ Gédéfii:- sér ésre 9 unar 
dembi lléd 10 = akhrasik 
ge’éyew kwelelit ékhwardet 


° Alma (xargech 
baxarukhw):- sér ésre 9 
unar dembi 50-60 kekhelun 
ékhwardet 


* Qorécra:- sér_ ésre 
la’unarléd 3 unarli akhrasik 
hémba wekétli 20 séx weri 
naléd ewweysi akew kekhelun 
ékhwardet) 


* Kenzir (xasema):- sér ésre 
68 gérgi dembi 1 léd 5 akhrasik 
ge’éyew éqhwer ékhwardet. 

¢ Ferda:- sér ésre 332- 
342 kwari dembi lacéllura 
ékhwardet. 

¢ Gemena:- sér ésre 100- 
119 kwari dembi 3-4 éqhwér 
ékhwardet. 


* Jegura:- sér ésre 226-232 


gérgat dembi lawéchérira 
ékhwardet. 
* Enshéwa:- ser ésre 


nérsikhwer unarli 5-6 éqhwér 
ékhwardet. 


¢ Mentelleera:- sér ésre 25- 
40 kwari dembi 3-6 éqhwér 
ékhwardet. 


* Begga:- sér ésre 150- 
180 kwari dembi 1-2 cayawi 
ékhwardet. 


¢ Yéba:- sér ésre 104-106 
kwari dembi 2-3 menettét 
ékhwardet 


Shalot al 
Lakhw cérdiril kaya yétillom melafethru. En 

mendertakhw keéntura ladon jérémbakha “énti yemma wera 

niwendédi bérurukhw yérakhwén? Enna génnayray 


déggeetél akhrasik fikhw. En 
nil hémbéra tebabsi nawes- 
fénthirdi eriwdit cajjebsekw. 
Cafeyu érgokha dengobil 
én wesa méghaghil sékwet 
yékhw émma “déwina 
félan? Nan énna_ shugw 
yérerl léwi mélmeéli 
wérika emerighwra gén?” yo 
wefigerékhwéllu. En wesa 
ederakha “aha _ ...néhittéma 
yérakhwén... énna_ elela 
thala 2 emera ésre hémbeti” 
yékhwélle. En kwénturakha 
wentésse “2 emera wantéreet 
ewehabre deleydérakhwén?” 
Yo weniqerosenekellu 
niwefiqeratata béjjeékhéd 
meshego nérgikékéd er’ ésteti 
yéekhwellu. Ensinti én 
kéntura “yeewa, yeewa... 
yeewa kwé’émmen gén afiér 
atwayendéli géra... neen 
akhlema qwalekwénéllom 
2 gikék shakhti” yékhwéllu 
yéstekw. 


2K 2K 28 2k 


Debar emeer  wekétli 
lagena jérémbi nérqwérsi 
baserdo sanseca génnayraysi 
shaghwésro dellemdéro 
“qwina... yéqweéer ewkir... 
qwa gedém wéra éstakhw 
wane!” eemandi énkelidit 
kweddéno aghtakhw gén...” 


sanseca yénet dékwa 
bétsegakhwsi sékwséro 
wantéru kwedo eemandew 
énkelidew kwestenélllu wéra 


kebtironna: kwécayéb ade 
shenégéllom!” yénékhwella 
yéstekw. 
2K 8 ok 

Lakéntura shakhda 
edebukhw lakwara méhror 
lénénukhwli kwaned 
(mendeqhéd) bangwéro 
téwunsik hedeféd kénsura 
qwalékhwéellu émma: 
nimekétebli (nifishoteél) 
shéfio, 

“emeri kwékhwersi 
shéfirekw” yékhwéllu. En 


cageb éseekhw_ kénturakha 
én ni yéstesena nikhérsi edo 
éntukhw. Ensinti én kénsura 
“6xéx wasi félan énna 
kukhwra ni’edeb kéyawekw 
énkukhw. Enjefii énna kwaned 
(mendeqhéd) bangwero 
téwunsik shakhwkhwenéllu” 
yosenekéllu: én keénturi 
ékhér ... “bey bey... kénsura 
bér gabi! Weéra yérakhwén 
énkwérékhwén? Meéhror 
léfénléd bangwéro  fikhw 
dékwa yéren gén_ geéera... 
bangwéro téwakhw de’em 
ejja habikhw. Neweyakhw 


kesheredi 


bendi éwéstekw 
caggebukhwma 
yekhwellu 


gén  géra 
yéstakhwén?” 
yéstekw. 


2K 8 38 


Lakhw séwanéd shekeyso 
danyil férédél sékwrakhw 
séwana caggebentes 
mermerunsik én  danya 
“déwina énti félan 
énna séwandi cagebdi nis 
kwéetutélma  ésrakhweénéllu 
émma kabéstakhw — chera 
érgékhweénéka?” yo 
weiigerékhwellu. En 
séwanakha “yaya’é yétutél 
gén danya yétutél ... nékir 
addam ewil éménsakhwén. 
Neékir addam amanet 
shakhla” yo wentesukhw 
nishushi émnetukhw kédmet 
keddemesena. 


